title: Levylaulaja

text: Levylaulaja on Kari Peitsamon vuonna 1980 julkaistu kuudes albumi. Levy on Peitsamon ensimmäinen albumi, joka julkaistiin Johannan kautta Love Recordsin mentyä konkurssiin edellisenä vuonna. Kappaletta "Ei kiveä kiven päälle" käytettiin vuonna 1984 Douglas Adamsin kuunnelmasarjan Linnunradan käsikirja liftareille viidennessä osassa Milliwaysin, maailmanlopun ravintolan, taustamusiikkina.


title: Levylaulaja

text: Vuonna 1980 Agents-yhtye nauhoitti omat versionsa viidestä levyn kappaleesta käyttäen pohjamateriaalina Peitsamon nauhoituksia. Kappaleet julkaistiin vuonna 2003 albumilla In the Beginning - Johanna Years 1979-1984. Sipe Santapukki on levyttänyt version kappaleesta "Ritari Q". Myös Peitsamon kappaleiden soittamiseen erikoistunut Aku Ankkuli -yhtye on levyttänyt omia versioitaan monista levyn kappaleista.


title: Levylaulaja

text: Vuonna 2004 julkaistulla levyn CD-versiolla on mukana demoversiot kappaleista "DM" ja "Loistohotelli" sekä alkuperäistä pidempi versio alun perin vuonna 1979 Kultakuoriainen-singlellä julkaistusta kappaleesta "Lentokone talon yllä". CD-versio on Esa Santosen uudelleen masteroima. Masteroinnissa on käytetty Microvox-studion alkuperäistä Osmo Monosen modifioimaa Revox A77-nauhuria.


title: Paris (täsmennyssivu)

text: Paris voi tarkoittaa ainakin seuraavia:


title: The Soul Investigators

text: The Soul Investigators on suomalainen vuonna 1997 perustettu funk/soulyhtye. Alkuperäiskokoonpanon muodostivat Pete Toikkanen (kitara), Sami Kantelinen (basso), Jukka Sarapää (rummut) ja Antti Määttänen (urut). Yhtyeen ensimmäiset kaksi singleä julkaistiin Jive-merkillä vuonna 1998 ja silloin kokoonpanon nimenä oli Calypso King & The Soul Investigators.


title: The Soul Investigators

text: Vuonna 1998 yhtye aloitti yhteistyön DJ Didierin (Didier Selin) kanssa ja vuonna 2001 ilmestyi yhtyeen ensimmäinen albumi "Soul Strike!" Soul Fire -merkillä. Vuonna 2000 perustettu Timmion Records levymerkki aloitti julkaisutoimintansa. Calypso King & The Soul Investigators julkaisi 2002 albumin "Home Cooking" Timmion-merkillä. Yhtyettä vahvisti nyt torvisektio: Lasse Tolvanen saksofoni, Eero Savela trumpetti ja Erno Haukkala pasuuna. Yhtyeen nimi lyheni nykyiseen muotoonsa. Vuonna 2004 australialainen Invada Records julkaisi The Soul Investigators -kokoelman "Fat Slice O' Funk". The Soul Investigators aloitti yhteistyön Nicole Willisin kanssa vuonna 2003. Nicole Willis & The Soul Investigators-yhtyeen ensimmäinen levy julkaistiin vuonna 2005.


title: Herman Van Rompuy

text: Herman Van Rompuy (; s. 31. lokakuuta 1947 Etterbeek, Belgia) on kristillisdemokraattinen flaamipoliitikko, joka toimi Eurooppa-neuvoston ensimmäisenä pysyvänä puheenjohtajana vuosina 2009–2014. Hänen ensimmäinen 2,5-vuotinen virkakautensa alkoi 1. joulukuuta 2009. Maaliskuussa 2012 hänet valittiin jatkokaudelle, joka jatkui marraskuun loppuun 2014.


title: Herman Van Rompuy

text: Van Rompuy toimi Belgian pääministerinä 2008–2009, mitä ennen hän oli Belgian parlamentin eli edustajainhuoneen puheenjohtaja. Hän toimi vuosina 1993–1999 talousarviosta vastaavana varapääministerinä. Vuonna 2004 Van Rompuy nimitettiin valtioministeriksi eli jäseneksi Belgialaisten kuninkaan johtamaan kruununeuvostoon, jonka muut jäsenet ovat maan hallituksen ministerit. Neuvosto on kokoontunut vain viidesti, viimeksi 1960.


title: Herman Van Rompuy

text: Myös Van Rompuyn nuorempi veli Eric Van Rompuy on myös poliitikko ja toimi ministerinä Flanderin hallituksessa vuosina 1995–1999.


title: Herman Van Rompuy

text: Yves Letermen hallituksen kaaduttua joulukuussa 2008 Fortis-pankkia koskeneen jupakan johdosta kuningas Albert II nimitti entisen pääministerin Wilfried Martensin selvittämään edellytyksiä uudelle hallitukselle. Hänen työnsä pohjalta kuningas pyysi 28. joulukuuta 2008 Herman Van Rompuyta muodostamaan uuden hallituksen. Belgian lehdistön mukaan Martensin päätehtävänä oli nimenomaan saada suostuteltua Van Rompuy hyväksymään hallitusvastuu. Van Rompuyn johtama hallitus aloitti 30. joulukuuta 2008.


title: Herman Van Rompuy

text: Marraskuussa 2009 Van Rompuy valittiin ensimmäiseksi pysyväksi Eurooppa-neuvoston puheenjohtajaksi. Belgialaisten kuningas Albert II hyväksyi Van Rompuyn eronanomuksen 25. marraskuuta, ja nimitti Yves Letermen hänen seuraajakseen.


title: Herman Van Rompuy

text: Vuonna 2011 brittiläinen europarlamentaarikko Gerard Batten esitti kirjallisen kysymyksen Rompuyn osallistumisesta kansainvälisten johtajien salaiseen Bilderberg-ryhmän kokoukseen.


title: Project Zero

text: Project Zero () on Tecmon luoman neliosaisen selviytymiskauhupelisarjan PAL-alueen julkaisuissa käytetty nimi. NTSC-julkaisuissa niiden pelien nimi on Fatal Frame.


title: Project Zero

text: Peleissä taistellaan aaveita vastaan ottamalla niistä kuvia camera obscuralla, yliluonnollisella kameralla, joka pystyy manaamaan henkiä. Juonikuviot liittyvät usein šintolaisiin rituaaleihin. Neljän varsinaisen konsolipelin lisäksi sarjaan kuuluu yksi kännykkäpeli, ja DreamWorks SKG on ilmoittanut suunnittelevansa "Project Zero" -elokuvaa.


title: Project Zero

text: Sarjan pelien aaveenmetsästyslaitteet on kehittänyt 1800-luvun lopulla elänyt japanilainen okkultisti Kunihiko Asou. Hänen keksintöjään ovat muun muassa camera obscura, peleissä käytetty henkiä vahingoittava kamera, ja sielukiviradio, jolla voi kuunnella kuolleiden ajatuksia ja muistoja sielukristalleista.


title: Project Zero

text: "Project Zero 3":n mukaan Ason lukuisat keksinnöt levisivät aikojen saatossa ympäri Japania, ja ne ovat nyt arvokkaita keräilyesineitä.


title: Project Zero

text: Miku Hinasaki ei saa veljeensä Mafuyuun yhteyttä ja lähtee etsimään häntä Himuro-kartanosta. Miku jää sisälle loukkuun ja lähtee hakemaan veljeään suunnattoman talon uumenista löydettyään tämän kameran. Miku joutuu taistelemaan talossa tehtyjen rituaalien vangitsemia henkiä vastaan.


title: Project Zero

text: "Project Zero" julkaistiin PlayStation 2:lle vuosina 2001 (Japani) ja 2002 (NTSC, PAL) sekä Xboxille vuosina 2003–2004. Xbox-versio sisälsi parannellun grafiikan lisäksi uudentyyppisiä aaveita ja Fatal Mode -pelitilan.


title: Project Zero

text: Nuoret kaksossiskot Mio ja Mayu Amakura ovat luonnossa lapsuudenaikaisella leikkipaikallaan, kun Mayu huomaa hohtavan karmiinin perhosen ja alkaa seurata tätä yksin syvemmälle metsään. Mio huolestuu ja lähtee Mayun perään. Kaksoset joutuvat kirottuun kylään, jonka suuressa seremoniassa kuolleet asukkaat elävät yhä kuolinpäiväänsä kituvina aaveina. Unenomaisessa transsissa hortoilevasta Mayusta huolehtivalle Miolle selviää vähitellen kaksosten ennaltamäärätty rooli kylän salaisessa rituaalissa.


title: Project Zero

text: Peli julkaistiin Playstation 2:lle vuonna 2003 Japanissa ja NTSC-alueella. 2004 se ilmestyi myös PAL-julkaisuna, ja siitä tehtiin paranneltu Xbox-versio, ”Director’s Cut”, jossa on lisää sisältöä ja grafiikkaparannuksia.


title: Project Zero

text: "Real: Another Edition" on vain Japanissa julkaistu kännykkäpeli, jossa pelaajat etsivät aaveita puhelimensa sisäänrakennetulla kameralla. Se ilmestyi vuonna 2004.


title: Project Zero

text: Rei Kurosawa, 23-vuotias freelance-valokuvaaja, saa työkseen kummitelluksi väitetyn talon kuvaamisen. Hänen kuollut kihlattunsa ilmestyy kuviin. Rei alkaa nähdä toistuvia unia, joissa hän seuraa kuollutta kihlattuaan vanhan kartanon sisään. Rein herätessä hänen iholleen on ilmestynyt tatuointi, joka laajenee päivä päivältä. Hän seikkailee unissa yhä pidemmälle kartanossa, ja todellisuuden ja unimaailman raja alkaa hämärtyä.


title: Project Zero

text: "Project Zero 3" julkaistiin vain PlayStation 2:lle. Japanissa ja NTSC-alueella se julkaistiin vuonna 2005 ja PAL-versiona 2006.


title: Project Zero

text: Vuosia ennen pelin tapahtuma-aikaa rikollinen kaappaa viisi pientä tyttöä (Ruka Minazuki, Misaki Asou, Madoka Tsukimori, Marie ja Tomoe) ja pitää heitä panttivankeina Rougetsu-saarella. Etsivä Chōshiro Kirishima kuitenkin pelastaa tytöt. Kymmenen vuotta tämän jälkeen kaksi heistä (Marie ja Tomoe) kuolevat oudosti, ja loput tytöistä palaavat saarelle selvittämään tapahtumia. Myös Chōshiro Kirishima palaa saarelle Rukan äidin pyynnöstä.


title: Project Zero

text:
Tecmo kehitti pelin yhteistyönä Grasshopper Manufacturen kanssa. Se julkaistiin Japanissa Wiille vuonna 2008
Nintendo on ilmoittanut, ettei peli ole tulossa NTSC- tai PAL-alueille, mutta peliin ilmestyi myöhemmin fanien tekemä englanninkielinen käännös.


title: Project Zero

text: Pelin viides osa on tulossa Wii-konsolille. Pelistä ilmoitettiin ensimmäisen vuonna 2011 Nintendon konferenssissä. Julkaisupäivää ei ole ilmoitettu, mutta on varmistettu, että se ilmestyy Japanissa vuoden 2011 puolella.


title: Project Zero

text: Julkaistujen kuvien perusteella sen on arvailtu olevan pelisarjan toisen osan remake, mutta asiaa ei ole virallistettu.


title: Under Code Production

text: Under Code Production on uraansa aloitteleviin indie -bändeihin keskittynyt japanilainen levy-yhtiö, jonka perustajana toimii Tadashi "Kisaki" Matsuura. Kisaki tunnetaan tuottajan roolin lisäksi monista musiikkiprojekteistaan, sekä erityisesti viimeiseksi jääneen bändinsä, Phantasmagorian basistina, sanoittajana ja säveltäjänä.


title: Under Code Production

text:
Levy-yhtiö toimi aluksi nimellä Matina, mutta siirtyi myöhemmin nykyiseen nimeensä. Levy-yhtiön tunnetuimpia bändejä Phantasmagorian lisäksi ovat mm. SIVA, Nega, ClearVeil sekä Phantasmagorian laulajan uusin bändi nimeltä chariots. Nyt Kisaki aloitti vuoden 2010 alussa bändin nimeltä LIN - the end of corruption world - Phantasmagoriasta ja chariotsista tutun Rikun kanssa.
Tunnetuimpia Under Codelta lähteneitä ovat Vidoll ja 12012.


title: Trapanin maakunta

text:
Trapanin maakunta (, ) on maakunta Sisilian alueella Italiassa.
Trapanin maakunnan pinta-ala on 2 470 km ja asukasluku vajaat 440 000. Maakunta muodostuu 24 kunnasta, ja sen pääkaupunki on Trapani.


title: Trapanin maakunta

text: Trapanin maakunta sijaitsee Sisilian länsiosassa rajoittuen idässä Palermon metropolikaupunkiin ja kaakossa Agrigenton maakuntaan sekä etelässä, lännessä ja pohjoisessa Välimereen. Myös läheiset Pantellerian saari sekä Egadisaaret kuuluvat Trapanin maakuntaan.


title: Trapanin maakunta

text: Pääkaupungin lisäksi muita merkittäviä turistikohteita ovat muun muassa Segesta, Gibellina, Erice, Castelvetrano, Alcamo, Marsala, Mazara del Vallo, Castellammare del Golfo ja Mozia. Trapanin maakunnassa tuotetaan viiniä enemmän kuin koko Toscanan ja Piemonten alueilla.


title: Spiha

text: Spiha oli suomalainen vuosina 1998–2005 toiminut psykedeelinen/stoner rock -yhtye. Se julkaisi urallaan kaksi studio- ja yhden livealbumin.


title: Spiha

text: Spiha oli kokoonpanona ollut olemassa aiemminkin, mutta levytysuran tehneessä muodossa sen perustivat Timo Paavola ja Henri Fagerholm syyskuussa 1998, jolloin he pyysivät yhteen laulajaksi Henri Lönnrotia. Ensiesiintyminen oli uudenvuoden päivänä 1999 Semifinalissa Helsingissä. Metamorphos-merkillä äänitettiin Mikko Karmilan johdolla "Tooth Helmet" -EP, joka ilmestyi tammikuussa 2001.


title: Spiha

text: Hajoamisensa jälkeen yhtye kasattiin vuoden 2010 aikana uudelleen ja ensimmäiset esiintymiset tapahtuivat alkuvuodesta 2011 (mm. Trash Fest IV -festivaalit).


title: Alyson Court

text: Alyson Court (s. 9. marraskuuta 1973 Toronto, Ontario) on kanadalainen näyttelijä, joka muistetaan parhaiten lapsinäyttelijänä ja useista äänirooleista.


title: Alyson Court

text: Alyson teki ensimmäisen roolinsa televisiossa vuonna 1985 sarjassa "". Samana vuonna Court teki jo ensimmäisen ääniroolinsa "Ewokit"-piirrossarjaan. Tämän jälkeen hän ääninäytteli Lydia Deitzia animaatiossa "Beetlejuice" ja Marvelin sarjakuvista tuttua Jubileeta piirrossarjassa "X-Men". Sittemmin Court on esiintynyt tasaisesti näytelmärooleissa ja animaatioissa äänenä. Hän muun muassa sai Gemini-ehdokkuuden televisiosarjan "The Big Comfy Couch" jaksosta ”Clowning in the Rain”.


title: Alyson Court

text: Court ääninäyttelee Claire Redfieldiä peleissä "Resident Evil 2", "", "" ja "" sekä elokuvassa "". Myös Yoko Suzuki pelissä "Resident Evil Outbreak" on Courtin ääninäyttelemä.


title: Etterbeek

text: Etterbeek on kunta Brysselin alueella Belgiassa. Kunnassa on 45 655 asukasta (2013) ja sen pinta-ala on 3,15 neliökilometriä.


title: Etterbeek

text: Etterbeek muodostettiin 1673, kun Espanjan Kaarle II teki siitä paronikunnan hallitessaan Espanjan Alankomaita. Ranskan valtakaudella Etterbeekin asemaksi vakiintui kunta. Kongon entinen pääministeri Moise Tshombe on haudattu Etterbeekin hautausmaalle.


title: Kim Strömberg

text: Kim Peter Strömberg (s. 8. joulukuuta 1987 Helsinki) on suomalainen jääkiekkoilija, joka pelaa SM-liigajoukkue KooKoossa. Hän on pelipaikaltaan vasen laitahyökkääjä, mutta osaa pelata myös keskellä.


title: Kim Strömberg

text: Strömberg aloitti jääkiekkoilun helsinkiläisessä Red Wingsissa. Hän pelasi sittemmin myös Itä-Helsingin Kiekossa, josta Strömberg siirtyi D-juniori-ikäisenä Jokereihin. Hän voitti B-nuorten SM-pronssia vuosina 2004 ja 2005. Jälkimmäisellä kaudellaan 2004–2005 Strömberg voitti tehoilla 24+21=45 koko B-nuorten SM-sarjan runkosarjan maalipörssin ja sijoittui pistepörssissä toiseksi edellään vain joukkuetoveri Jori Lehterä. Hän jakoi Lehterän kanssa myös kevään 2005 pudotuspelien pistepörssin voiton ja voitti itse syöttöpörssin tehoilla 4+7=11. Ensimmäisellä kokonaisella A-juniorikaudellaan 2005–2006 Strömberg voitti koko A-nuorten SM-liigan maalipörssin ja sijoittui pistepörssissä kahdeksanneksi tehoilla tehoilla 25+12=37. Hän oli myös kevään 2006 pudotuspeleissä Jokereiden paras maalintekijä kolmella osumallaan. Strömberg debytoi kauden aikana myös miesten peleissä pelattuaan kaksi Mestis-ottelua alle 20-vuotiaiden maajoukkueessa.


title: Kim Strömberg

text: Toukokuussa 2006 Strömberg teki vuoden mittaisen SM-liigasopimuksen Jokereiden kanssa. Hän pelasi kauden 2006–2007 aikana 17 SM-liigaottelua ilman tehopisteitä ja keräten 20 jäähyminuuttia. Strömberg pelasi miesten pelejä myös seitsemän Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin Jokereiden A-nuorissa. Strömberg sijoittui A-nuorten SM-liigan pistepörssissä kuudenneksi tehoilla 16+32=48. Kaudella 2007–2008 hän pelasi SM-liigassa 36 runkosarjaottelua tehden seitsemän syöttöpistettä sekä kaksi playoff-ottelua tehden kaksi syöttöpistettä. Strömberg pelasi ison osan kaudestaan myös Jokereiden A-nuorissa, joiden paras pistemies ja syöttäjä hän oli kevään 2008 pudotuspeleissä tehoilla 2+5=7.


title: Kim Strömberg

text: Kaudeksi 2008–2009 Strömberg siirtyi suuremman peliajan perässä kolmivuotisella sopimuksella Tapparaan, jonne häntä oli houkuttelemassa myös ystävä ja pitkäaikainen ketjukaveri Jori Lehterä, joka oli omalla esimerkillään onnistunut tekemään joukkueessa läpimurron. Strömbergin rooli vaihteli kauden aikana paljon ja hän teki 56 runkosarjaottelussa tehot 12+13=25. Strömberg jakoi joukkueen sisäisen maalipörssin kolmannen sijan Timo Koskelan kanssa. Kevään 2009 playouteissa syntyi kolmessa ottelussa tehot 2+3=5. Strömberg teki liigauransa avausmaalin 7. lokakuuta 2008 vieraissa Turun Palloseuraa vastaan. Kaudella 2009–2010 hän teki 39 runkosarjaottelussa vain kymmenen tehopistettä. Kaudella 2010–2011 Strömberg teki runkosarjassa 24 tehopistettä ja hänen lukemansa +1 riitti joukkueen sisäisen tehotilaston voittoon. Strömberg oli myös Tapparan paras pistemies ja syöttäjä European Trophyssa viidellä syöttöpisteellään. Tammikuussa 2011 hän teki vuoden mittaisen jatkosopimuksen joukkueen kanssa.


title: Kim Strömberg

text: Strömbergin tehot jäivät pieniksi myös kaudella 2011–2012, jolloin 36 ottelussa syntyi vain kuusi tehopistettä. Siirtotakarajalla, tammikuun 2012 lopulla hän siirtyi Tapparasta loppukaudeksi Slovakian Extraligan HK Popradiin. Kaudeksi 2012–2013 Strömberg siirtyi vuoden mittaisella sopimuksella Itävallan Erste Bank Eishockey Ligan tšekkiläisjoukkue Orli Znojmon riveihin. Hän oli joukkueen toiseksi paras pistemies Richard Jarůšekin jälkeen tehoilla 19+20=39. Strömberg voitti myös Znojmon sisäisen tehotilaston lukemalla +20. Kevään 2013 pudotuspeleissä hän jakoi joukkueen sisäisen piste- ja syöttöpörssin voiton Ondřej Fialan kanssa tehoilla 1+4=5. Kaudeksi 2013–2014 Strömberg siirtyi EBEL:n italialaisjoukkue HC Bolzanon paitaan. Hän oli joukkueen kolmanneksi paras pistemies tehoilla 16+18=34. Strömberg oli kevään 2014 pudotuspeleisä Bolzanon paras pistemies tehoilla 5+8=13. Hän voitti kauden päätteeksi EBEL:n mestaruuden. Kaudeksi 2014–2015 Strömberg siirtyi jatkamaan EBEL-uraansa vuoden mittaisella sopimuksella Klagenfurter AC:n riveihin.


title: Kim Strömberg

text: Kaudeksi 2015–2016 Strömberg palasi SM-liigaan ja siirtyi vuoden mittaisella sopimuksella Saimaan Palloon. Hänen kautensa päättyi kuitenkin tammikuussa 2016 loukkaantumisen vuoksi. Joulukuussa 2015 Strömberg teki SaiPan kanssa kaksivuotisen jatkosopimuksen. Kaudella 2016–2017 hän teki SM-liigan yhden kauden piste-ennätyksensä ja oli tehoilla 5+21=26 joukkueen paras syöttäjä ja neljänneksi paras pistemies. Strömbergin kausi päättyi kuitenkin helmikuussa 2017 jalkavammaan.


title: Kim Strömberg

text: Syyskuussa 2018 Strömberg siirtyi ottelukohtaisella sopimuksella Mestiksen nousijajoukkue KOOVEE:hen. Hän pelasi siellä neljä Suomen Cupin ja kaksi runkosarjaottelua, kunnes Strömberg siirtyi lokakuussa loppukauden 2018–2019 kattavalla sopimuksella Tanskan Metal Ligaenin Herning Blue Foxiin. Hän ei kuitenkaan vakuuttanut joukkueen seurajohtoa ja Strömbergin sopimus purettiin kahdeksan ottelun jälkeen marraskuussa. Seuraavana päivänä hänen kerrottiin siirtyvän loppukauden kattavalla ja kahden kuukauden koeajan sisältävällä sopimuksella KooKoohon, kun joukkue kärsi loukkaantumisista. Jouluaatonaattona Strömberg sai KooKoohon jatkosopimuksen.


title: Kim Strömberg

text: Strömberg on pelannut Suomen A-maajoukkueessa kaksi ottelua. Hän teki A-maajoukkuedebyyttinsä 1. huhtikuuta 2011 Euro Hockey Challengessa Lahdessa Slovakiaa vastaan. Strömberg on pelannut myös kaksi B-, 18 nuorten ja 17 poikien maaottelua.


title: Kim Strömberg

text: Strömbrg pelasi kesäisin myös rullakiekkoa, jonka MM-kilpailuista hänellä on voitettuna maailmanmestaruus vuodelta 2014. Strömberg harrasti myös 15-vuotiaaksi asti jalkapalloa.


title: Demokraattinen sentralismi

text: Demokraattinen sentralismi on marxilais-leniniläisten puolueiden järjestömuoto, jossa demokratia viittaa keskustelunvapauteen ja sentralismi yhteisiin päätöksiin alistumiseen. Demokraattisen sentralismin tarkoituksena on luoda joustava organisaatio, jossa ideat ja keskustelu liikkuvat, mutta organisaatio pysyy siitä huolimatta yhtenäisenä. Demokratiaa hyödynnetään kun kaikki johtoelimet valitaan vaaleilla alhaalta ylöspäin ja heidät on myös mahdollista erottaa. Ylempien ja alempien kerrosten välillä päätöksistä keskustellaan aina ennen kuin ne toimeenpannaan.


title: Demokraattinen sentralismi

text: Marxilais-leninistisessä poliittisessa järjestelmässä ei ole muuta kuin yksi puolue. Kilpailevia puolueita ei siis ole. Siten päätökset on muodostettava yhden puolueen sisällä, eikä useampien puolueiden yhteisenä kompromissina. Leninin mukaan puolueen sisällä on vapaus keskustella päätettävistä asioista. Stalinin aikaan demokraattinen sentralismi kärsi Stalinin ottamasta valta-asemasta, ja hänestä on käytetty nimitystä diktaattori.


title: Larry Houston

text: Larry Houston on yhdysvaltalainen animaattori, tuottaja ja animaatio-ohjaaja, joka on työskennellyt animaation parissa vuodesta 1980 lähtien. Enimmäkseen hän on ollut eri Marveliin perustuvien animaatioiden parissa, kuten Hämähäkkimies, Spider-Man and His Amazing Friends, Hulk, Pryde of the X-Men, X-Men ja Ultimate Avengers 2. Näiden lisäksi muita sarjoja ovat olleet Thundarr barbaari, Action Force, , Turtles – mutanttikilpikonnat, RoboCop, Kapteeni Planeetta, ja Prätkähiiret.


Ampumahiihdon Suomen-mestaruuskilpailut 1990 pidettiin Säkylässä.


title: Stalker (yhtye)

text: Stalker on alun perin vuosina 1980–1991 toiminut raahelainen rockyhtye. Alkuperäisessä kokoonpanossa soittivat Ilkka Nordström (laulu ja huuliharppu), Kauko Ilkko (kitara), Veikko Manninen (kitara), Timo Järvelä (basso) ja Martti Sovio (rummut). Yhtye sai nimensä Andrei Tarkovskin "Stalker"-elokuvan (1979) mukaan.


title: Stalker (yhtye)

text: Stalker onnistui saamaan kappaleensa "Meidän vapaus" Selecta-levy-yhtiön "Vaahtopäät II"-kokoelmalle vuonna 1981. Debyyttialbumi "Ei kenenkään maalla" julkaistiin Poko Rekordsin kautta elokuussa 1985. Albumin tuotti Eppu Normaalin Pantse Syrjä. Stalker kiersi ympäri Suomea ja teki yhteiskeikkoja muun muassa Juice Leskisen ja Eppu Normaalin kanssa, mutta jatkuvat miehistönvaihdokset haittasivat toimintaa: vuosien varrella Stalkerissa on soittanut 19 muusikkoa.


title: Stalker (yhtye)

text: 1980-luvun loppupuolella Stalker julkaisi muutamia singlejä. Yksi näistä oli yhteissingle "Tension in the air"/"Blinds crosscrusade" neuvostoliittolaisen Provincea-yhtyeen kanssa. Vuonna 1990 ilmestyi Stalkerin toinen albumi "Kultahiekkaa", nyt CBS-merkillä. Albumilla soittivat Nordström, Ilkko, basisti Janne Huotari ja kitaristi Harri Nyman. Pian tämän jälkeen Stalker hajosi.


title: Stalker (yhtye)

text: 2000-luvulla Stalker on keikkaillut silloin tällöin. Nykykokoonpanossa soittavat laulaja Ilkka Nordström, kitaristit Kauko Ilkko ja Pekka Kolehmainen, basisti Kessu Raatikainen, rumpali Pasi Tyybäkinoja ja kosketinsoittaja Juho Ilkko.


title: Lady Escape

text:
Lady Escape on helsinkiläinen indie rock -yhtye, joka perustettiin 2004. Yhtyeen kokoonpano on pysynyt koko sen uran ajan samana. Lady Escape ammentaa musiikkiinsa vaikutteita varsin laajasti. Usein vertaukset kääntyvät yhdysvaltalaisten vaihtoehtorock-yhtyeiden puoleen.
Yhtye on julkaissut kaksi albumia sekä kaksi ep-levyä. Debyyttialbumi "Unsung Land" julkaistiin 16. syyskuuta 2009. Bändin ensimmäinen albumi sai pääosin positiivisia arvioita ja toi yhtyeelle kohtalaisesti näkyvyyttä.


title: Lady Escape

text: Yhtyeen toinen albumi, "Festive Hearts" julkaistiin 4. huhtikuuta 2012. Albumi vei yhtyeen sointia selkeästi kokeellisempaan ja monipuolisempaan suuntaan. "Festive Hearts" sai pääosin erittäin hyviä arvioita Suomen musiikkimediassa.. Yhtye teki musiikkivideot albumin kappaleisiin "Still Life, Still" ja "Festive Hearts". Lady Escape on myös soittanut suuren määrän keikkoja uransa aikana.


title: Messinan maakunta

text: Messinan maakunta (, ) oli yksi Italian maakunnista 31.12.2016 asti. Vuoden 2017 alusta alkaen sen korvasi Messinan metropolikaupunki.


title: Messinan maakunta

text: Maakunta sijaitsi Sisilian saaren pohjoisosassa rajoittuen lännessä Palermon maakuntaan, etelässä Ennan ja Catanian maakuntiin, idässä Joonianmereen ja pohjoisessa Tyrrhenanmereen.


title: Messinan maakunta

text: Messinan maakunnan pinta-ala oli 3 247 km² ja asukasluku noin 650 000. Maakunta muodostui 108 kunnasta, pääkaupunki oli Messina. Läheiset Liparisaaret kuuluivat hallinnollisesti maakuntaan.


title: Messinan maakunta

text: Messinan maakunta oli pääasiassa vuoristoista lukuun ottamatta lukuisten jokien suistoalueita. Suurin tasanko sijaitsi Milazzon ja Barcellona Pozzo di Gotton välisellä alueella, joka muodosti yhdessä pääkaupunki Messinan kanssa noin 500 000 asukkaan metropolialueen. Asutus oli keskittynyt pääasiassa rannikkoseudulle, sillä vuoristokylät hylättiin monin paikoin 1800-luvulla.


title: Messinan maakunta

text: Messinan maakunnan merkittävimmät vuoret olivat Nebrodi (korkein kohta 1 900 m) ja Peloritani (1 300 m). Maakunnan tärkeimpiin jokiin kuuluivat Alcantara ja Pollina, joista jälkimmäinen oli Messinan ja Palermon maakuntien rajajoki.


title: Messinan maakunta

text: Maakunnan suurimmat kaupungit olivat vuoden 2015 lopussa:


title: Steel Mammoth

text: Steel Mammoth on porilaisen Jussi Lehtisalon johtama metalliyhtye. Se on julkaissut Lehtisalon Ektro Recordsin kautta kolme albumia ja yhden EP:n. Debyyttialbumilla "Atomic Mountain" kokoonpano oli Garfield Steel (Ville Pirinen), Juicyfier (Jussi Lehtisalo), Rema 7000 (Anssi Kasitonni) ja Warbus (Ilkka Vekka).


title: Nassim Nicholas Taleb

text: Nassim Nicholas Taleb (s. 1960) on libanonilaissyntyinen filosofi ja tutkija, joka on julkaissut esseitä ja esseekokoelmia tietoteoriasta.


title: Nassim Nicholas Taleb

text: Taleb on asunut pitkään Yhdysvalloissa, jossa tehnyt uran talousmatemaatikkona, kvanttina, eli kvantitatiivisena ammattilaisena rahoitussektorilla kehittäen muun muassa riskienhallintamenetelmiä. Uransa hän loi johdannaisten parissa, optioilla. Hänen työnantajiaan olivat CSFB ja UBS. Vuodesta 1998 Taleb on toiminut yksityisyrittäjänä finanssisektorilla.


title: Nassim Nicholas Taleb

text: Taleb suoritti perustutkintonsa Whartonissa ja väitteli Pariisin yliopistossa. Hän on toiminut professorina ja luennoijana University of Massachusettsissa Amherstissä, New Yorkin yliopistossa ja London Business Schoolissa.


title: Nassim Nicholas Taleb

text: Talebin tunnetuin teos, "Musta joutsen", käsittelee sitä, miten erittäin epätodennäköiset mutta hyvin merkittävät asiat vaikuttavat maailmaan.


title: Nassim Nicholas Taleb

text: Joulun 2008 tienoilla Talebin kohuttiin varoittaneen maailmaa pankkikriisistä etukäteen.


title: Jylhänperä

text: Jylhänperä on kaupunginosa Jyväskylässä (aiemmin Jyväskylän maalaiskunnassa), nelostien itäpuolella. Jylhänperä on harvaan asuttua ja maaseutumainen, vaikka väestö on kasvanut Jyväskylän läheisyyden takia. Jylhänperässä oli ennen peruskoulu, joka lakkautettiin. Jylhänperässä ei ole omaa kauppaa, vaan sen asukkaat käyvät Jyväskylän kaupoissa.


title: Huono kasvatus

text: Huono kasvatus () on Pedro Almodóvarin ohjaama elokuva vuodelta 2004. Elokuva kertoo kahdesta lapsuuden ystävästä (ja rakastetusta), jotka tapaavat aikuisena murhamysteerin yhteydessä. Tärkeitä teemoja ja juonikuvioita elokuvassa ovat katolisten pappien harjoittama lasten seksuaalinen hyväksikäyttö, transsukupuolisuus, huumeiden käyttö ja metafiktio.


title: Huono kasvatus

text: Elokuvan pääosia esittävät Gael Garcia Bernal ja Fele Martinez.


title: Huono kasvatus

text: "Huono kasvatus" oli ensimmäisenä espanjalaisena elokuvana Cannesin elokuvajuhlien avauselokuva vuonna 2004.


title: Sputnik (artisti)

text: Knut T. Storbukås eli Sputnik (23. huhtikuuta 1943 Drangedal, Norja) on norjalainen laulaja ja kuorma-autonkuljettaja. Hän on myynyt yli miljoona äänitettä ja häntä pidetään norjalaisen kansanomaisuuden symbolina.


title: Sputnik (artisti)

text: Knut Storbukås syntyi pienessä Bostrakin kylässä Telemarkissa. Hän lisäsi itse T-kirjaimen nimeensä erottuakseen kylässä olleesta kahdesta muusta Knut Storbukås -nimisestä henkilöstä. Lisänimen "Sputnik" hän sai nopeudestaan kuorma-autonkuljettajana. Sputnik alkoi soittaa tanssimusiikkia 1950-luvulla ja hän perusti yhtyeen nimeltä "The Sputniks" 1959. Hän soitti myös "Beach Band" -nimisessä kokoonpanossa 1960-luvulla, kunnes vuonna 1968 The Sputniks aloitti uudelleen.


title: Sputnik (artisti)

text: Sputnik nousi maanlaajuiseen kuuluisuuteen vuonna 1985, jolloin levytuottaja Terje Welle Busk tuotti "Dyrsku"-kokoelmakasetin telemarkilaisista artisteista. Hän oli saanut vinkin Sputnikista tämän 80-vuotiaalta naapurilta Inga Myralta. Kasetista tuli, paljolti Sputnikin ansiosta, menestys ja Busk kutsui kuorma-autoilijan tekemään uutta kasettia.


title: Sputnik (artisti)

text: Vuonna 1986 Sputnik lopulta suostui oman kasetin tekemiseen ja maaliskuussa hän äänitti Porsgrunnissa kaksitoista laulua kolmessa tunnissa. Lauluista tunnetuin oli nimeltään "Skilles Johanne", jonka traaginen teksti muokkaantui iloiseksi juomalauluksi. Kasetista otetut 3000 kopiota myytiin loppuun, jonka jälkeen ihmiset alkoivat tehdä ja ostaa siitä laittomia kopioita. Kasetin koko myynti tapahtui messuilla, festivaaleilla, markkinoilla ja bensa-asemilla. Kesällä 1986 "Sputnik 1" oli myynyt yli 10 000 kappaletta. Sputnik kutsuttiin tekemään seuraavaa kasettiaan. Sputnik-kaseteissa 2-6 käytettiin kansikuvina syksyllä 1986 otettuja kuvia vuoteen 1990 saakka, koska artisti ei tahtonut vaivautua uudelleen kuvattavaksi niin kauan, kuin edellisiä kuvia oli jäljellä.


title: Sputnik (artisti)

text: Vuosi 1990 oli menestyksekäs. Sputnik oli jo julkaissut viisi kasettia, joita oli myyty useita satojatuhansia kappaleita, mutta nyt hän pääsi esiintymään kaksi kertaa televisioon. Joulun välipäiväohjelmassa "Norge rundt" vuonna 1989 sekä 9. tammikuuta 1990 ohjelmassa "Hotell". Televisioesiintymisten siivittämänä Sputnik myi 1990 enemmän äänitteitä kuin muut norjalaiset artistit yhteensä. Kevään kohokohta oli pääsiäisenä, jolloin Sputnik matkusti Moskovaan ja esiintyi Glasnostin hengessä Punaisella torilla musiikkivideollaan "Lukk opp din hjertedør" (). Video näytettiin valtakunnallisessa "Dagsrevyen"-televisiouutislähetyksessä ja matkasta tehtiin dokumenttielokuva "Fra Drangedal til Moskva". Elokuva tuli myyntiin marraskuussa 1990.


title: Sputnik (artisti)

text: Sputnikin kuudetta äänitettä "Sputnik 6" myytiin 150 000 kappaletta. Äänite sai nolla pistettä NRK:n ohjelmassa "Norsk på norsk", jossa sitä kuvailtiin lapskoussiksi. Sputnik vastasi filosofisesti: "Lapskoussi on sentään norjalaisten perusruokaa". Dagbladetin lukijat valitsivat hänet vuoden artistiksi 1990.


title: Sputnik (artisti)

text: Sputnikin epätavanomainen äänitystahti jatkui äänitteellä "Den norske festkassetten" 1991. Hän kutsui kotikylänsä väkeä studioon, jossa he saivat lapskaus-aterian, mineraalivettä, sekä esiintyä äänitteen taustakuorossa. Äänite valmistui viidessä tunnissa. Busk Records -levy-yhtiö pystyi pian manitsemaan, että kaikki Sputnikin kahdeksan äänitettä olivat myyneet vähintään platinaa - 100 000 kappaletta. Kukaan norjalainen artisti ei ollut kyennyt aiemmin samaan. Vuonna 1993 hän pääsi Guinnessin ennätyskirjaan esiintymällä 72 tunnissa 36:ssa paikassa Norjassa Mandalista Tromssaan.


title: Sputnik (artisti)

text: Vuonna 1996 Sputnik joutui erimielisyyksiin Busk Records -yhtiön kanssa ja levytti kaksi pitkäsoittoa Talent-levy-yhtiölle. Ne eivät kuitenkaan menestyneet sanottavasti ja kuuden vuoden jälkeen hän palasi Busk Recordsin huomaan.


title: Sputnik (artisti)

text: Levyjen lisäksi Sputnik on myynyt suuren määrän legendaarisiksikin mainittuja Sputnik-alushousuja.


title: Sputnik (artisti)

text: Sputnik on ollut kriitikkojen naurunalaiseksi tekemä ja inhoama, mutta suuren yleisön rakastama hahmo, joka on mainittu jopa norjalaisen kansanomaisuuden symboliksi. Artisti itse ei ole ottanut itseään erityisen vakavasti ja hän on jatkanut kuorma-autoilijan ammattiaan muusikkouransa ohessa todeten: "Huomenna voi olla, että kukaan ei pidä Sputnikista, mutta soraa ja kiveä tarvitaan aina."


title: Sputnik (artisti)

text: Hän on myynyt yli miljoona äänitettä ja lyönyt yleisöennätykset useissa esiintymispaikoissaan. Drangedalissa on hänen itsensä ylläpitämä Sputnik-museo.


title: Saksan 36. jalkaväkidivisioona

text: 36. jalkaväkidivisioona () oli natsi-Saksan armeijan maavoimien joukko-osasto, joka taisteli toisessa maailmansodassa.


title: Saksan 36. jalkaväkidivisioona

text: Divisioona perustettiin Kaiserslauternissa 1. lokakuuta 1936. Se organisoitiin uudelleen motorisoiduksi jalkaväkidivisioonaksi 1. marraskuuta 1940. Kesäkuussa 1943 divisioona organisoitiin jälleen tavalliseksi jalkaväkidivisioonaksi. Se tuhoutui puna-armeijan suurhyökkäyksessä Bobruiskissa heinäkuun alkuun mennessä vuonna 1944. Elokuussa se perustettiin uudelleen 36. krenatööridivisioonana, joka nimettiin 36. kansankrenatööridivisioonaksi lokakuussa. Divisioona antautui yhdysvaltalaisille joukoille toukokuussa 1945.


title: Ennan maakunta

text:
Ennan maakunta (, ) on maakunta Sisilian alueella Italiassa.
Ennan maakunnan pinta-ala on 2 561 km ja asukasluku vajaat 170 000. Maakunta muodostuu 20 kunnasta, ja sen pääkaupunki on Enna.


title: Ennan maakunta

text: Ennan maakunta sijaitsee Sisilian keskiosissa rajoittuen pohjoisessa Messinan metropolikaupunkiin, idässä Catanian metropolikaupunkiin, etelässä ja lounaassa Caltanissettan maakuntaan sekä luoteessa Palermon metropolikaupunkiin.


title: Ennan maakunta

text: Maakunnan suurimmat kaupungit ovat (2015):


title: Juorupeili

text: Juorupeili on vanhoissa taloissa ikkunoiden pielessä oleva pieni peili. Sen avulla talon sisältä voidaan nähdä, mitä ulkona kadulla tapahtuu. Juorupeilejä tavataan etenkin Porvoossa ja Raahessa sekä Kokkolassa vanhojen talojen ikkunoissa. Suomeen juorupeilit kulkeutuivat aikoinaan Ruotsista.


title: Van Veeteren

text: Van Veeteren on kuvitteellinen eläkkeellä oleva poliisi, joka on päähenkilö kymmenessä Håkan Nesserin romaanissa, joista yhdeksästä on tehty elokuva. Elokuvan van Veetereniä esittää Sven Wollter.


title: Van Veeteren

text: Romaanien tapahtumapaikkana on kuvitteellinen Maardamin kaupunki, joka sijaitsee määrittelemättömässä pohjoiseurooppalaisessa maassa, joka muistuttaa Hollantia, Ruotsia, Saksaa ja Puolaa. Kaupungissa on noin 300 000 asukasta ensimmäisen kirjan "Det grovmaskiga nätet" mukaan ja sen halkaisee vesialue ja kanavajärjestelmä. Monet ovat sitä mieltä, että kirjoittaja Nesser on saanut idean omasta kotikaupungistaan Kumlasta ja lähellä sijaitsevasta Örebrosta. Maardamista tai muista kirjoissa mainituista paikoista ei ole karttaa, mutta paikat ja kadunnimet kulkevat kuitenkin kirjasta toiseen. Kaupungin ulkonäkö muuttuu konkreettisemmaksi, kun kirjoja 2000-luvun vaihteessa alettiin filmata. Ensimmäinen filmaussarja vuosina (1999–2000) tehtiin suurimmaksi osaksi Etelä-Ruotsissa paikoissa, jotka tarkoituksellisesti olivat kulttuurisesti neutraaleja. Oli jopa nähty vaivaa varustaa autot ei-ruotsalaisilla rekisterikilvillä ja käyttää ei-ruotsalaisia poliisien virka-asuja. Henkilöiden vaatteetkin oli valittu neutraaleiksi, mikä luo kokonaisuuteen erikoisen tunnelman. Toista filmausjaksoa vuosina 2005–2006 ei ole samalla tavalla harkitusti muokattu neutraaliksi."Henkilöiden kuvaus koskee kirjoja, elokuvahenkilöt voivat poiketa niistä jonkin verran".


title: Eeva Saarinen

text: Eeva Saarinen (s. 12. kesäkuuta 1984 Keuruu) on suomalainen kilpauransa lopettanut uimari.


title: Eeva Saarinen

text: Saarinen aloitti kilpauinnin 11-vuotiaana. Vuoden 2004 kesäolympialaisissa Ateenassa Saarinen edusti Suomea 100 m ja 200 m rintauinnissa. 100 metrin alkuerien jälkeen hän oli 23. ajalla 1.11,39 ja 200 metrin alkuerien jälkeen hän oli 22. uudella Suomen ennätysajalla 2.34,17. Uinnin maailmanmestaruuskilpailuissa 2005 Montrealissa Saarinen selviytyi välieriin 50 metrin ja 100 metrin rintauinneissa. Hän ui uudet Suomen ennätykset molempien matkojen alkuerissä. Saarinen edusti Suomea myös useammissa EM-kisoissa. SM-uinneissa hän edusti Tampereen Uimaseuraa.


title: Eeva Saarinen

text: Saarinen ei selviytynyt Pekingin kesäolympialaisiin 2008, minkä jälkeen hän piti uinnista puolen vuoden tauon ja jäähdytteli tämän jälkeen vuoteen 2010 asti, jolloin lopetti kilpauransa.


title: Eeva Saarinen

text: Saarinen oli Suomen ennätyksen haltija 50 metrin radalla 100 metrin rintauinnissa lähes kuuden vuoden ajan. Hänen Montréalin MM-kilpailuissa 25. heinäkuuta 2005 uimansa SE:n 1.09,80 rikkoi Jenna Laukkanen 10. heinäkuuta 2011.


title: Eeva Saarinen

text: Saarinen opiskeli uinnin ohella aluetiedettä Tampereen yliopistossa. Jyväskylän liikuntatieteellisessä hänen lopputyönsä aihe oli "Liikuntapalvelut alueellisen kilpailukyvyn edistäjänä". Hän on nykyisin koulutukseltaan maisteri ja työskentelee Riihimäen liikuntatoimen vastaavana johtajana.


title: Project Zero (videopeli)

text: Project Zero on Tecmon kehittämä ja vuonna 2001 julkaisema selviytymiskauhupeli PlayStation 2:lle ja Xboxille.


title: Project Zero (videopeli)

text: "Project Zero" on pelin PAL-version nimitys, ja NTSC-julkaisu käyttää nimeä Fatal Frame. Japanin-version nimi on 零〜zero〜. Peli on samannimisen pelisarjan ensimmäinen osa.


title: Project Zero (videopeli)

text: Miku Hinasaki ei saa isoveljeensä Mafuyuun yhteyttä ja lähtee etsimään tätä Himuro-suvun hylätystä kartanosta. Miku jää sisälle loukkuun ja ryhtyy hakemaan veljeään suunnattoman talon uumenista löydettyään tämän kameran. Mafuyu on itse astunut taloon etsiessään kirjailijaystäväänsä Junsei Takaminea, joka eksyi sisälle apulaisensa Koji Ogatan ja yliluonnollisista asioista kiinnostuneen ystävänsä Tomoe Hirasakan kanssa. Mikulle selviää, että talo on täynnä rituaalien vangitsemia vihamielisiä henkiä.


title: Project Zero (videopeli)

text: Takamine, Ogata ja Hirasaka ovat kuolleet, mutta Mafuyu elää. Kirie-henki oli kaapannut Mafuyun, koska hän oli edellisessä elämässään Kirien suuri rakkaus. Kirie itse oli kuollut talossa tehdyssä rituaalissa, jossa hänen ruumiinsa revittiin osiin, ja joka sitoi hänen henkensä vahtimaan ikuisesti talon alla olevaa porttia toiseen maailmaan. Neljäntenä yönä Miku pääsee maanalaiseen temppeliin tämän portin luo ja kukistaa portintakaisen maailman henget, jotka ovat vallanneet Kirien. Miku sulkee avautuneen portin ja pääsee näin veljensä luo, mutta Mafuyu ei halua jättää Kirietä yksin. Temppeli sortuu. Miku herää talon ulkopuolella ja kuulee päässään Mafuyun kertovan ikuisesta kohtalostaan portin eteen köytetyn Kirien tukena. Talon muut henget vapautuvat leijailevina valoina yötaivaalle.


title: Project Zero (videopeli)

text: Pelin läpäiseminen Nightmare Mode -vaikeustasolla tuottaa erilaisen lopun, jossa sekä Miku että Mafuyu pakenevat yhdessä sortuvasta temppelistä. Kirie jää yksin vartioimaan porttia.


title: Saksan 7. armeija

text: 7. armeija () oli Saksan maavoimien yhtymä toisessa maailmansodassa.


title: Saksan 7. armeija

text: Natsi-Saksan asevoimien Wehrmachtin 7. armeija perustettiin 25. elokuuta 1939. Sen ensimmäiseksi komentajaksi tuli kenraalieversti Friedrich Dollmann.


title: Saksan 7. armeija

text: Toisen maailmansodan syttyessä 7. armeija oli sijoitettuna Ranskan vastaiselle rajalle. Se osallistui Ranskan valtaamiseen kesällä 1940 ja jäi maahan miehitystehtäviin. Normandian maihinnousun aikaan kesällä 1944 sen komentaja oli SS-Obergruppenführer Paul Hausser.


title: Saksan 7. armeija

text: Armeijankomentajina olivat:


title: Ruotsin jääkiekkoliitto

text: Ruotsin jääkiekkoliitto ("SIHA") on organisaatio, joka hallinnoi Ruotsin jääkiekkoa.


title: Ruotsin jääkiekkoliitto

text: Aluksi SIHA oli osa Ruotsin jalkapalloliitto, mutta muodostui omaksi liitoksi vuonna 1922 ja liittyi IIHF:n 1920. Jääkiekon lisäksi SIHA hallinnoi myös Ruotsin rullakiekkoa. Liitto on jaettu 22 piiriin ja maassa on 598 yhdistystä ja 2406 joukkuetta.


title: Ruotsin jääkiekkoliitto

text: SIHA hallinnoi Ruotsin jääkiekon pääsarjoja ja muun muassa Ruotsin jääkiekkomaajoukkue, myös naisten.


title: Varparanta (Savonlinna)

text: Varparanta on kylä Savonlinnassa. Kylä sijaitsee Haukiveden rannalla Kangaslammelle johtavan seututien n:o 468 varressa. Matkaa keskustaan on noin 24 kilometriä. Varparannan naapurikyliä ovat Niittylahti (Savonlinna), Karvila (Enonkoski), Muhola (Enonkoski) ja Haukiniemi (Savonlinna).


title: Varparanta (Savonlinna)

text: Varparannalla on muun muassa Savonlinnan ammatti- ja aikuisopiston luonnonvara-alan oppilaitos Varpala (entinen metsäkoulu), Savonlinnan Seudun Nuorisotoiminnan Tuki ry:n pyörittämä hostel ja leirikeskus Willanuttu (entinen vanhainkoti), Savonlinna-Säämingin seurakunnan leirikeskus Valkealammen rannalla ja hautausmaa, jolle johtavalla tiellä on porttina 1937 valmistunut kellotapuli. Hiesulla on Haukiniemen haka ry:n urheilukenttä ja vanha tanssilava.


title: Varparanta (Savonlinna)

text: Varparannan alueen kyläyhdistys ry toimii Niittylahden, Varparannan ja Haukinemen kyläläisten yhteisenä toimielimenä alueen harrastustoiminnan ja palvelujen kehittämisessä. Kyläyhdistys on rakentanut EU-hankkeena ja ylläpitää yhdessä Varpalan kanssa 7,7 km pitkää valaistua ulkoilureittiä.


title: Kutno

text: Kutno on kaupunki Łódźin voivodikunnassa Puolassa. Kaupungissa on 48 000 asukasta (2005) ja se on Kutnon piirikunnan keskus. Kutno on Puolan tärkeimpiä rautatieliikenteen risteyksiä.


title: Kutno

text: Toisen maailmansodan alussa vuonna 1939 saksalaiset ja puolalaiset joukot ottivat yhteen Kutnon taistelussa Kutnon ja Bzurajoen välisellä alueella.


title: Phantasmagoria

text: Phantasmagoria on Under Code -levy-yhtiön perustajan, Kisakin, viimeiseksi jäänyt yhtye.


title: Phantasmagoria

text: Kisaki Projectin lopetettua toimintansa, Kisaki loi Phantasmagoria-yhtyeen 1. marraskuuta 2004. Yhtyeen jäseniksi hän keräsi levy-yhtiönsä aiemmin hajonneiden yhtyeiden jäseniä, kuten Mar'deraylan kitaristit Jun ja Iori. Yhtye edusti tyyliltään monilta osin uudenlaista visual keitä.


title: Phantasmagoria

text:
Kisakin jouduttua ongelmiin yhtye piti viimeisen konserttinsa vuonna 2007 ja julkaisi kaksi kokoelma-albumia, "Requiem -funeral edition-" ja "Requiem -floral edition-".
Lisäksi yhtye julkaisi uuden version vanhasta ""Kami Uta"" -kappaleestaan singlen muodossa, joka sisältää kuvakirjan ja DVD:n, jolla on kappaleen musiikkivideo. Seuraavan vuoden lopulla yhtye esiintyi vielä viimeisen kerran ja julkaisi uuden singlen nimeltä ""Vanish..."". Tämänkin jälkeen yhtye on julkaissut kokoelma-albumeita ja aiemmin julkaisemattomia kappaleitaan, sekä toisinaan tehnyt live-esiintymisiä.


title: Phantasmagoria

text: Nykyisin Riku laulaa uudessa yhtyeessään nimeltä Chariots, Matoi toimii rumpalina yhtyeessä Jill Christ ja Jun on keskittynyt soolouransa lisäksi X Japanin laulajan perustaman TOSHI with T-Earth -yhtyeen soolokitaristina olemiseen. Kisaki on vetäytynyt pois muusikon uraltaan ja keskittyy Under Code Production -levy-yhtiöönsä.


title: Red River Colony

text:
Red River Colony eli Redjoen siirtokunta (tunnetaan myös nimillä "Selkirk Settlement" ja "Red River Settlement") oli Thomas Douglasin (Selkirkin 5. jaarli) perustama asutushanke Kanadan Redjoen alueella 1811. Siirtokunta perustettiin Hudson's Bay Companylta hankitulle Assiniboian alueelle. Se ei koskaan saavuttanut suurta menestystä, mutta 1800-luvun tapahtumat ja Kanadan väestön muutto länteen muodosti perustan nykyisen Manitoban provinssin perustamiselle.
Assiniboian siirtokunta syntyi Douglasin luettua tarinoita Ylämaiden puhdistuksista Skotlannissa, jossa suuri osa väestöstä eli kurjuudessa. Hän sai ajatuksen antaa näille ihmisille uuden mahdollisuuden. Paikka uudelle alulle löytyi Douglasin tutustuttua Alexander Mackenzien 1801 matkakertomuksiin alueesta, joka tunnetaan nykyisin läntisenä Kanadana.


title: Red River Colony

text: Vuoteen 1811 mennessä Douglasin suvun saatua riittävästi jalansijaa ja määräysvaltaa Hudson's Bay Companyssä hän saattoi toteuttaa aikeensa uudesta siirtokunnasta. Hänen havittelemansa Hudson's Bay Companyn omistuksessa oleva alue oli osa suurempaa Rupertinmaata. Neuvoteltuaan yhtiön kanssa syntyi Selkirkin toimilupa, jossa 300 000 km² viljeltävää maata siirtyi Douglasin omistukseen. Hyvityksenä yhtiö sai paikallista työvoimaa rakennuksille ja turkiskaupan tarpeisiin. Uutta aluetta Douglas kutsui nimellä Assiniboia. Alueella oli strategista merkitystä. Sijoittumisella oli tarkoitus estää Hudson's Bay Companyn kilpailijan North West Companyn eteneminen länteen, ja olla myös paikallisten métis-intiaanien ja turkismetsästäjien ("Nor'Westers") välissä hankaloittaakseen heidän kanssakäymistään.


title: Red River Colony

text: Hankittu alue oli osa Rupertinmaata ja rajautui seuraavasti; Koillisessa Rainy River, Lake of the Woods, Winnipegjoki ja Winnipegjärvi. Pohjoisessa Winnipegjärven ja Winnipegosisjärven välillä 52°30′P leveyspiiriin. Luoteessa Winnipegosisjärven ja Assiniboinejoen välillä 52°P leveyspiiriin. Lännessä Assiniboinejoen ja 52°P leveyspiirin yhtymäkohdasta Rupertinmaan etelälaitaan. Alue kattaa alueita nykyisiä Manitoban provinssin eteläosista, Pohjois-Dakotan koillisosia, Minnesotan luoteisosia, Saskatchewanin iäisiä osia, Ontarion provinssin luoteisosia sekä Etelä-Dakotan koillisosia.


title: Red River Colony

text: Selkirkin jaarli lähetti ensimmäisen ryhmän skotlantilaisia siirtolaisia 1811, jotka joutuivat viettämään talven York Factoryssä. Saavuttuaan perille 1812 he rakensivat ensi töikseen linnoituksen nimeltä Fort Douglas. Linnoituksen valmistuttua viljan kasvukausi oli jo ohi ja he turvautuivat biisonin metsästykseen turvatakseen ruokavarantonsa tulevana talvena. Seuraavana vuonna viljasato ei tuottanut odotettuja tuloksia, joten Selkirkin jaarli kielsi ruokatarvikkeiden viemisen ulos linnoituksesta. Ei ole varmuutta oliko tämä varautumista tulevaan talveen, vai oliko tarkoituksena hankaloittaa North West Companyn turkismetsästäjien toimia. Menettelystä johtuen turkismetsästäjät, jotka olivat aikaisemmin turvanneet ruokahuoltonsa métiseiltä hankittuun pemmikaaniin, aloittivat Pemmikaanisodan siirtokuntaa vastaan. Kahakan aikana linnoitus ja kaikki sitä ympäröivät rakennukset poltettiin. Myöhemmin tilanteen rauhoituttua linnoitus rakennettiin uudelleen.


title: Red River Colony

text: Douglas sai uutisen tapahtumista ja lähetti Robert Semplen siirtokunnan uudeksi kuvernööriksi. Semplen luettua määräyksensä vihollisuuksien lopettamisesta, uusi Seven Oaksin taistelu käytiin 1816, jonka kuluessa Fort Douglasin linnoitus tuhoutui jälleen ja siirtolaiset pakotettiin poistumaan alueelta. Douglas lähetti tämän jälkeen 100 brittisotilaan joukko-osaston (Regiment de Meuron) valvomaan rauhaa alueella. Ajan kuluessa tästä osastosta tuli osa siirtokuntaa ja osasto onnistui myös valtaamaan läheisen Fort Williamin (sijaitsee nykyisessä Ontarion provinssissa). Sotatoimena valloitus oli menestys, mutta se jätti Selkirkin jaarlin lähes vararikon partaalle. Se oli myös yksi osatekijä Hudson's Bay Companyn ja North West Companyn yhdistymiselle 1821, joka päätti vihollisuudet.


title: Red River Colony

text: Vuoden 1818 sopimuksella raja Yhdysvaltojen ja brittiläisen Pohjois-Amerikan välille merkittiin 49. leveyspiirille Minnesotasta Kalliovuorille. Se jakoi Assiniboian alueen molempien valtioiden kesken.


title: Red River Colony

text: Siirtokunta ei koskaan ollut erityisen tuottoisa maataloudellisesti, mutta ilmaiseksi jaettavan maan houkutus toi alueelle siirtolaisia tasaisena virtana.


title: Red River Colony

text: 1850-luvulla Hudson's Bay Company lopetti siirtokunnan rahoittamisen ja 1860-luvulla skotlantilaiset jäivät vähemmistöön verrattuna métiseihin. Tästä alkoi uusi vihollisuuksien aika 1869–1870, joka johti Redjoen kapinan jälkeen Manitoban provinssin perustamiseen.


title: Heino (laulaja)

text: Heino (oikealta nimeltään Heinz Georg Kramm, s. 13. joulukuuta 1938 Düsseldorf-Oberbilk, Saksa) on suosittu saksalainen iskelmä- ja kansanmusiikkilaulaja. Lempinimi on peräisin hänen sisareltaan, jolle tuotti vaikeuksia sanoa veljensä ristimänimiä. Heinon tunnetuimpia kappaleita ovat esimerkiksi ”Komm’ in meinen Wigwam” ja ”Hit Medley”.


title: Heino (laulaja)

text: Heinon laulutyyli on helposti tunnistettava, voimakas – englanniksi "booming". Osa laulajan suosiosta perustuu tahattomaan koomisuuteen kitschin tavoin. Tällöinkin Heino on rakastettu taiteilija, vaikkakin ehkä eri lähtökohdista. Katso myös Camp.


title: Heino (laulaja)

text: Heino on osoittanut leikkimielistä muuntautumiskykyä uusien tuulien vallatessa viihdemarkkinoita. Osoituksena on 1980-luvulla diskomusiikin tyyliin tehtyjä sovituksia aiemmista hittikappaleistaan, ja uusimpana metallimusiikin "haltuunotto" versiomalla muun muassa Rammsteinin lauluja. Musta nahka ja pääkallosymboliikka kuuluvat elimellisesti Heinon uuteen habitukseen. Musiikkityylille ominainen angsti on korvattu artistin hymyilevällä perusluonteella.


title: Heino (laulaja)

text: Heino sairastaa Basedowin tautia, jonka oireena on ulkonevat silmät. Hän on käyttänyt 1970-luvulta lähtien julkisuudessa tummia aurinkolaseja, joista on muodostunut laulajan tavaramerkki. Joihinkin konserttitilaisuuksiin on myös yleisölle jaettu Heino-aurinkolaseja.


title: Heino (laulaja)

text: Heino on mukana Deutschland sucht den Superstar -ohjelman tuomaristossa 12. tuotantokaudella.


title: Isnad

text: Isnad (ar. yks. "sanad 'سند, mon. اسناد' isnad)" on islamilaisen teologian käsite, joka liittyy hadithien aitouden todistamiseen. Isnad (suom. "todistajaketju") johtaa hadithin alkuperäisille lähteille ja sen avulla voidaan päätellä hadithin aitous.


title: Petokuoriaiset

text: Petokuoriaiset ("Adephaga") on kovakuoriaisten ("Coleoptera") alalahko.


title: Petokuoriaiset

text: Alalahkon nimen mukaisesti useimmat siihen kuuluvista kovakuoriaisista ovat petoja vaikka joukossa on vielä raadonsyöjien lisäksi myös kasvinsyöjiä. Petokuoriaisilla rakenteet ovat yleensä keskenään vähemmän muuttuneita kuin erilaisruokaisilla ("Polyphaga"), mikä melko varmasti johtuu niiden elintavoista.


title: Petokuoriaiset

text: Petokuoriaisten toukat ovat campodeiformeja ja yleensä petoja aikuisten kuoriaisten tavoin. Petokuoriaistoukat tuntee helposti niiden viisijaokkeisista raajoistaan, joissa useimpien heimojen edustajilla on lisäksi kaksi kynttä. Vesijuoksijoilla ("Haliplidae") niitä on kuitenkin vain yksi.


title: Petokuoriaiset

text: Euroopasta tunnetaan kuusi petokuoriaisheimoa, ja jotkin tutkijat ovat erottaneet niitä useampiakin. Suomesta petokuoriaisheimoja tunnetaan neljä.


title: Petokuoriaiset

text:
Heimot "Caraboidea"-yläheimossa
Heimot "Dytiscoidea"-yläheimossa
Heimot "Gyrinoidea"-yläheimossa
Heimot "Haliploidea"-yläheimossa


title: Petokuoriaiset

text: Sukupuuttoon kuolleet heimot...


title: Petokuoriaiset

text:
...yläheimossa "Dytiscoidea":
...yläheimossa "Triaploidea":


title: Stonewall Inn

text: The Stonewall Inn New York Cityssä ja sen ympäristöt tunnetaan Stonewallina, joka oli näyttämö kuuluisille Stonewallin mellakoille vuonna 1969. Mellakat muistetaan HLBT-vapautusliikkeen alkulaukauksena. The Stonewall Inn'in osoite on Christopher Street, West 4th Street ja Waverly Place, Greenwich Village.


title: Stonewall Inn

text: Stonewall Inn sijaitsee osoitteessa Christopher Street 51 ja 53. Sen omisti useiden muiden kaupungin kapakoiden tavoin genovalainen perhe. Vuonna 1966 kolme mafian jäsentä investoi 3 500 dollaria Stonewall Innin muuttamiseen homobaariksi, kun se oli aiemmin ollut heteroiden ravintola ja yöklubi. Kerran viikossa poliisi tuli keräämään rahalla täytettyjä kirjekuoria lahjuksina: Stonewall Innillä ei ollut alkoholin myyntilupaa. Baaritiskin takana ei ollut lainkaan juoksevaa vettä, vaan käytetyt lasit pestiin vesisaaveissa ja otettiin välittömästi takaisin käyttöön. Baarissa ei ollut hätäuloskäytäviä, ja käymälät menivät jatkuvasti tukkoon. Vaikka baaria ei käytettykään prostituutioon, huumemyyntiä ja muita ”rahanliikkeitä” tapahtui. Stonewall Inn oli New Yorkin ainoa homomiehille tarkoitettu baari, jossa sai tanssia; tanssiminen oli sen tärkein vetonaula sen jälkeen kun se oli avattu uudestaan homoklubina.


title: Stonewall Inn

text: Vuonna 1969 Stonewalliin saapuvaa vierailijaa tervehti ovivahti, joka tarkasti hänet ovessa olleen tirkistysreiän kautta. Alle 18-vuotiaat eivät lain mukaan saaneet juoda alkoholia, ja jotta siviiliasuiset poliisit (joita kutsuttiin nimillä ”Lily Law”, ”Alice Blue Gown” tai ”Betty Badge”) eivät pääsisi epähuomiossa sisään, kävijöiden tuli olla ovimiehelle entuudestaan tuttuja tai heidän täytyi näyttää homoilta. Ovimaksu oli viikonloppuisin kolme dollaria. Niillä asiakas sai kaksi lippua, jotka sai vaihtaa kahteen juomaan. Asiakkaiden täytyi kirjoittaa nimensä kirjaan, jotta baarin voitiin todistaa olevan yksityinen ”bottle club”, mutta nimet olivat harvoin oikeita. Stonewallissa oli kaksi tanssilattiaa; sisältä baari oli maalattu mustaksi, minkä vuoksi se oli huomattavan pimeä, ja siellä oli sykkiviä geeli- tai mustavalolamppuja. Jos poliisin nähtiin tulevan paikalle, tavalliset kirkkaat valot laitettiin päälle merkkinä siitä, että kaikkien tuli lopettaa tanssiminen tai koskettelu.


title: Stonewall Inn

text: Baarin takaosassa oli pienempi huone, jossa ”queenit” kävivät; se oli toinen kahdesta baarista, joissa feminiiniset, meikkiä käyttäneet ja hiuksiaan tupeeranneet miehet voivat vierailla (tosin miesten vaatteisiin pukeutuneina). Ovivahdit päästivät sisään vain muutamia transvestiittejä eli kokonaan naisten vaatteisiin pukeutuneita miehiä. Asiakkaat olivat ”98-prosenttisesti miehiä” mutta myös muutamat lesbot kävivät baarissa silloin tällöin. Nuoremmat kodittomat teini-ikäiset miehet, jotka nukkuivat viereisessä Christopher Parkissa, yrittivät usein päästä sisään, jotta baarin asiakkaat ostaisivat heille juomia. Asiakaskunnan ikähaarukka ulottui myöhäisteini-ikäisistä alun kolmekymppisiin, ja valkoisia, mustia ja latinalaisamerikkalaisia asiakkaita oli yhtä paljon. Ihmisten tasapuolisen sekoituksen, sijainnin ja tanssimisen vuoksi monet tunsivat Stonewall Innin kaupungin tärkeimpänä homobaarina.


title: Stonewall Inn

text: Poliisi teki homobaareihin usein ratsioita, joka baariin noin kerran kuussa. Monissa baareissa pidettiin ylimääräisiä alkoholijuomia salaisen paneelin takana tai autossa baarin lähistöllä, jotta liiketoiminta voitaisiin käynnistää mahdollisimman nopeasti uudelleen, jos alkoholia takavarikoitaisiin. Baarien johto tiesi yleensä ratsioista etukäteen poliisin vihjeiden ansiosta, ja ratsiat tehtiin tarpeeksi varhain illalla, että toimintaa voitiin jatkaa poliisin lähdettyä. Tyypillisen ratsian aikana valot laitettiin päälle, asiakkaat laitettiin seisomaan jonoon ja heidän henkilökorttinsa tarkastettiin. Ne joilla ei ollut henkilötodistusta ja ne jotka olivat kokonaan naisten vaatteissa pidätettiin; muiden annettiin lähteä. Jotkut miehistä, myös naisten vaatteisiin pukeutuneista, käyttivät sotilaspassiaan henkilötodistuksena. Naisilla tuli olla yllään ainakin kolme naisten vaatetta, muuten heidät pidätettiin. Myös baarien työntekijät ja johtajat tyypillisesti pidätettiin. Aivan ennen kesäkuun 28. päivää 1969 paikallisiin baareihin tehtiin lukuisia ratsioita – Stonewall Inniin mellakoita edeltäneenä tiistaina – ja Checkerboard, Tele-Star ja kaksi muuta klubia suljettiin Greenwich Villagen alueella.


title: Thomas Edward Penard

text: Thomas Edward Penard (7. toukokuuta 1878 Paramaribo, Suriname – 27. lokakuuta 1936 Cambridge, Massachusetts) oli yhdysvaltalainen lintutieteilijä.


title: Thomas Edward Penard

text: Thomas Penardin isä oli ranskalaista syntyperää oleva kauppias Frederik Paul Penard ja äiti Philippina Salomons. Hänellä oli kolme veljeä, joista kaksi oli myös luonnontieteilijöitä: Frederick Paul Penard ja Arthur Philip Penard.


title: Thomas Edward Penard

text: Penard muutti 13-vuotiaana Yhdysvaltoihin, Everettiin Massachusettsiin. Hän opiskeli sähköinsinööriksi Massachusetts Institute of Technologyssa (MIT) vuosina 1896–1900 ja työskenteli Edison Electric Illuminating Co:ssa Arlingtonissa.


title: Thomas Edward Penard

text: Vuosina 1912–1914 Arthur Penard toimitti Thomas Penardille noin 2 000 linnunnahan kokoelman surinamelaisia lintuja. Thomas myi kokoelman vuonna 1930 Harvardin Soveltavan eläintieteen museolle (Museum of Comparative Zoology).


title: Thomas Edward Penard

text: Thomas Penard avioitui Sabrina Grantin kanssa 1905 ja heillä oli poika Frederick.


title: Thomas Edward Penard

text: Veljiensä tavoin Thomas Penard tutki ja keräsi Karibian alueen intiaanien kieltä ja kulttuuria. Lintutieteen alalla hän julkaisi lukuisia tieteellisiä artikkeleita etenkin Surinamen linnustosta. Thomas Penard nimesi keltatöyhtötypäkön ("Lophotriccus vitiosus") yhdessä tutkijakollegansa Outram Bangsin kanssa. He nimesivät myös suuren joukon alalajeja museon julkaisussa "Bulletin of the Museum Comparative Zoology".


title: Asteekkiaratti

text: Asteekkiaratti ("Eupsittula nana") on keskiamerikkalainen papukaijalaji.


title: Asteekkiaratti

text: Asteekkiaratin pituus on noin 26 senttimetriä ja paino 73–85 grammaa. Sen höyhenpuku on pääosin vihreä, kurkku ja rinta oliivinvihreät. Siipisulkien reunat ovat siniset, siiven alapeitinhöyhenet harmaat ja pyrstön alapinta oliivinkeltainen. Silmän ympärillä oleva paljas alue on valkoinen. Nokka on sarvenvärinen, iiris oranssi ja koivet harmaat. Sukupuolet ovat samanvärisiä. Nuori lintu on kuten aikuinen, mutta iiris on ruskea.


title: Asteekkiaratti

text: Asteekkiaratti elää Keski-Amerikassa Meksikon Tamaulipaksesta Panamaan ja Jamaikalla. Lajista tunnetaan kolme alalajia, joista "nana" elää Jamaikalla, "astec" (joka joskus luetaan omaksi lajiksi) pääosassa Keski-Amerikkaa, ja "vicinalis" Meksikon pohjoisemmassa osassa. Se on paikoin yleisin papukaijalaji. Laji on häkkilintuna harvinainen. Nicholas Aylward Vigors kuvaili lajin holotyypin Jamaikalta vuonna 1830.


title: Asteekkiaratti

text: Asteekkiaratit asuvat monen tyyppisissä trooppisissa metsissä ja pensaikoissa, eivät kuitenkaan korkealla vuoristossa.


title: Asteekkiaratti

text: Asteekkiaratin pesä on puunkolossa. Munia on tavallisesti neljä tai viisi, ja haudonta-aika on noin 25 päivää. Poikaset jättävät pesän noin kahdeksan viikon ikäisinä.


title: Asteekkiaratti

text: Asteekkiaratit syövät siemeniä, hedelmiä, marjoja, kukkia ja mahdollisesti muitakin kasvinosia. Paikoitellen ne ovat maanviljelijöiden riesana syömällä viljaa.


title: Asetonidikarboksyylihappo

text: Asetonidikarboksyylihappo eli 3-oksoglutaarihappo (CHO) on dikarboksyylihappo.


title: Asetonidikarboksyylihappo

text: Asetonidikarboksyylihappoa on mahdollista valmistaa sitruunahaposta dekarboksyloimalla ja hapettamalla rikkihapon avulla.


title: Asetonidikarboksyylihappo

text: Asetonidikarboksyylihappoa käytetään muun muassa valmistettaessa sen diestereitä, joita käyettään esimerkiksi lääkeaineiden valmistuksessa.


title: Asetonidikarboksyylihappo

text: Asetonidikarboksyylihappo liukenee veteen ja alkoholeihin hyvin. Kuumennettaessa ainetta hapon tai emäksen kanssa se hajoaa muodostaen asetonia ja hiilidioksidia. Erilaisilla metallikatalyyteillä kuten natriumin, koboltin, nikkelin, kuparin ja sinkin perkloraattisuoloilla reaktiota saadaan nopeutettua.


Made in Hong Kong (And in Various Other Places) on Nightwishin livealbumi + DVD. Se on äänitetty Dark Passion Play -maailmankiertueella ja se julkaistiin 11.3.2009. Bonus-DVD sisältää Ville Lipiäisen ohjaaman dokumentin, jolta löytyy materiaalia Israelista Etelä-Amerikkaan.


title: Made in Hong Kong (And in Various Other Places)

text: Albumi debytoi Suomen virallisen listan toisella sijalla.


title: Jan Sztolcman

text: Jan Stanisław Sztolcman [štoltsman] (myös Jean Stanislaus Stolzmann; 1854 Varsova – 29. huhtikuuta 1928 Varsova) oli puolalainen eläintieteilijä ja lintutieteilijä.


title: Jan Sztolcman

text: Sztolcman opiskeli Varsovan yliopistossa. Vuonna 1875 Varsovan yliopisto lähetti hänet Peruun tutkimaan Etelä-Amerikan linnustoa. Hän matkusteli myös mantereen muissa osissa ja palasi Eurooppaan 1881. Hän teki toisen matkan Peruun 1882–1884. Molempien matkojen sponsoroijina toimivat Branickin veljekset Konstanty ja Aleksander. Vuonna 1887 Branickin veljekset perustivat Varsovaan yksityisen eläintieteellisen museon, jonka ensimmäiseksi johtajaksi valittiin Sztolcman. Vuonna 1901 Sztolcman matkusti Sudaniin Valkoiselle Niilille.


title: Jan Sztolcman

text: Sztolcman nimesi ja kuvaili useita uusia eteläamerikkalaisia lintulajeja ja alalajeja yhdessä mesenaatti Hans von Berlepschin kanssa, kuten kirjuriaratin ("Leptosittaca branickii") ja juninjärvenuikun ("Podiceps taczanowskii").


title: Hero's

text: HERO'S oli japanilainen K-1-pystyottelujärjestön Fighting and Entertainment Group -yrityksen järjestämä vapaaottelupromootio. Se sai alkunsa K-1-tapahtumissa järjestetyistä vapaaotteluista ja eriytyi sittemmin vuonna 2005 omaksi tapahtumakseen ja saavuttaen suosiota pääosin Japanissa. Helmikuussa 2008 HERO'S lakkautettiin ja K1-järjestäjät yhdessä entisen PRIDE-järjestön kanssa perustivat uuden DREAM-organisaation, jonka leipiin useat HERO'S-ottelijat siirtyivät.


title: Affliction Entertainment

text: Affliction Entertainment oli yhdysvaltalainen vapaaottelujärjestö. Sen perusti Affliction Clothing -vaatevalmistaja vuonna 2008, kun Ultimate Fighting Championship kielsi ottelijoitaan käyttämästä valmistajan vaatteita.


title: Affliction Entertainment

text: Järjestön ensimmäinen tapahtuma järjestettiin kesäkuussa 2008. Tapahtuman pääottelussa entinen PRIDEn raskaansarjan mestari Fedor Emelianenko kohtasi UFC:n entisen mestarin Tim Sylvian.


title: Naantalin–Raision kaupunkiuutiset

text: Kaupunkiuutiset on ilmaisjakelulehti, joka ilmestyy Naantalissa, Raisiossa, Maskussa, Nousiaisissa, Ruskolla, Mynämäessä ja Länsi-Turussa. Lehti ilmestyy joka keskiviikko, ja se on kokonaan nelivärinen. Lehti painetaan Salon Lehtitehtaassa.


title: Naantalin–Raision kaupunkiuutiset

text: Kaksi kertaa kuussa suoritettava jättijakelu on 39 000 kpl, jolloin lehti jaetaan Raision, Naantalin, Maskun, Ruskon ja Nousiaisten kuntiin sekä Länsi-Turun kaupunginosiin ja Mynämäen noutopisteisiin. Kuukauden toinen lehti jaetaan suppeammassa jakelussa Naantalin, Raision ja Maskun kuntiin, jolloin painomäärä on 27 000 kpl. Jakelun hoitaa Posti Group Oyj.


title: Royce Gracie

text: Royce Gracie (s. 12. joulukuuta 1966 Rio de Janeiro) on brasilialainen vapaaottelija ja brasilialaisen jujutsun harjoittaja. Royce kuuluu tunnettuun Gracien sukuun. Hänen isänsä on brasilialaisen jujutsun kehittäjä Hélio Gracie.


title: Royce Gracie

text: Gracie nousi kuuluisuuteen 1990-luvun puolivälin tienoilla voitettuaan Ultimate Fighting Championshipin ensimmäisen, toisen ja neljännen tapahtuman.


title: Kaupunkiuutiset

text: Kaupunkiuutiset voi tarkoittaa seuraavia asioita:


title: Porkkana Ryhmä

text: Porkkana Ryhmä Oy (aiemmin kommandiittiyhtiö) on Olli Keskisen vuonna 1992 perustama suomalainen tuotantoyhtiö. Yrityksen toimenkuvaan kuuluu TV-sarjojen, elokuvien ja tallennusvälineiden (CD:t, VHS:t, DVD:t) tuotanto. Yrityksen toimitusjohtaja on Timo Kahilainen, puheenjohtaja Heikki Silvennoinen ja jäsen Heikki Hela. Yhtiö on pääasiassa tuottanut Kummeli-tuotantoja "Jackpot Films":n ohella.


title: Magnesia (täsmennyssivu)

text: Magnesia voi viitata seuraaviin:


title: Stressi (yhtye)

text: Stressi oli 1970-/1980-lukujen vaihteessa toiminut imatralainen uuden aallon synthpop-yhtye. Stressi perustettiin vuonna 1979 ja vuonna 1980 se sijoittui kakkoseksi rockin SM-kilpailujen "keskityylin" sarjassa. Alkuperäiskokoonpanoon kuuluivat Jukka Pulliainen, Harri Rasimus, Martti Salminen, Mauri Sumén (Jimi Suménin veli) ja Kari "Gabi" Hakanen. Yhtyeellä oli androgyyninen imago, tieteiselokuvien äänimaailmaan viittaava syntetisaattorisointi ja Kraftwerkin "robottiasuista" vaikutteita saaneet puvut.


title: Stressi (yhtye)

text: Stressin ensimmäinen single "Tatsia"/"Rajattu vapaus" julkaistiin Finnlevyn Kräk!-alamerkillä vuonna 1980. Ainoaksi jäänyt eponyymi albumi ilmestyi seuraavana vuonna. Sillä soittivat Salminen (laulu, koskettimet, basso), Hakanen (laulu, rytmikone) ja Sumén (koskettimet). Seuraavana vuonna yhtyeeltä ilmestyi vielä yksi single, jolla laulajana kuultiin myöhemmin näyttelijänä tunnetuksi tullutta Riitta Havukaista. Salmisen ja Hakasen lisäksi kokoonpanossa oli basisti Jesu Hämäläinen.


title: Banksinmänty

text: Banksinmänty ("Pinus banksiana") on mäntyjen sukuun ja mäntykasvien heimoon kuuluva puu.


title: Banksinmänty

text: Se jää 9–22 metriä korkeaksi. Oksat kasvavat usein lähes vaakasuoraan. Nuori puu muistuttaa ulkomuodoltaan kuusia enemmän kuin mäntyjä. Huonossa maaperässä rungosta tulee mutkainen. Neulaset ovat 2–4 cm pitkiä, ja kasvavat kaksittain. Kävyt ovat 3–5 cm pitkiä, ja sijaitsevat epätavallisessa asennossa oksien suuntaisina, kärki kohti oksan kärkeä. Kävyt aukeavat kovassa kuumuudessa, tyypillisesti metsäpalon jälkeen.


title: Banksinmänty

text: Banksinmäntyä kasvaa Kanadan itäosissa Kalliovuorilta itään, sekä Yhdysvaltojen puolella Minnesotasta Mainen osavaltioon asti. Kasvualueensa länsiosissa se risteytyy lähisukulaisensa kontortamännyn ("Pinus contorta") kanssa.


title: Banksinmänty

text: Banksinmäntyä on kokeiltu Suomessa kuudella metsäntutkimuslaitoksen istutusalalla. Runko ei kasva tarpeeksi suoraksi tukkipuuta varten, mutta puuta voisi käyttää koristekasvina.


title: Yrjö Kulovesi

text: Yrjö Sakarias Kulovesi (vuoteen 1906 Ringbom; ) oli suomalainen lääkäri, joka teki varhain tunnetuksi psykoanalyysin menetelmiä Suomessa. Hän tapasi Sigmund Freudin vuonna 1924.


title: Yrjö Kulovesi

text: Kuloveden vanhemmat olivat räätälimestari Oskari Sakarias Kulovesi (sukunimi vuoteen 1906 Ringbom) ja Ida Matilda Vilenius (aik. Iso-Ranta). Hänen nuorempi veljensä oli taidemaalari Erkki Kulovesi. Yrjö Kulovesi kävi Tampereen Reaalilyseota ja pääsi ylioppilaaksi 1907. Hän opiskeli Helsingin yliopistossa ja valmistui lääketieteen kandidaatiksi 1911 sekä lisensiaatiksi 1916. Opiskeluaikanaan hän teki opintomatkan 1909 Göttingeniin Saksaan.


title: Yrjö Kulovesi

text: Kulovesi toimi vuodesta 1916 yksityislääkärinä Tampereella ja hän oli myös vuodesta 1917 Lokomo Oy:n työpaikkalääkärinä sekä vuodesta 1919 Tampereen Pellavatehtaan lääkärinä. Tämän lisäksi Kulovedellä oli useita lyhytaikaisia viransijaisuuksia, ja hän toimi muun muassa Tampereen kaupungin vähävaraisten lääkärinä vuosina 1919–1920, Tampereen teknillisen opiston tehdashygienian tuntiopettajana 1920–1922 sekä Tampereen kaupungin kansakoulujen lääkärinä vuodesta 1936. Suomen sisällissodassa Kulovesi toimi Tampereen taistelun aikana lääkärinä sidonta-asemalla Näsilinnassa sekä tilapäisissä kenttäsairaaloissa. Talvisodan aikana hän oli sotasairaala 30:n lääkärinä 1939–1940.


title: Yrjö Kulovesi

text: Kulovesi kiinnostui psykoanalyysista 1920-luvun alkupuolella, vaikka hänellä ei ollutkaan psykiatrian alan koulutusta. Hän teki kaksi opintomatkaa Wieniin vuosina 1924–1926 ja tapasi vuonna 1924 Sigmund Freudin. Hän kävi koulutusanalyysissa Eduard Hitschmannin ja Paul Federnin luona. Kulovesi kirjoitti vuodesta 1925 alkaen useita artikkeleita psykoanalyysistä suomalaiseen Duodecim-aikakauskirjaan sekä useisiin ulkomaisiin julkaisuihin. Hän julkaisi myös aiheesta teoksen nimeltä "Psykoanalyysi" (Otava, 1933). Kulovesi oli vuodesta 1931 "Kansainvälisen psykoanalyyttisen yhdistyksen" eli "Wienin seuran" jäsen ja hän osallistui kansainvälisiin kongresseihin Innsbruckissa 1927, Oxfordissa 1929, Norjassa 1933 ja Luzernissa 1934. Kulovesi sovelsi myös psykoanalyysia hoitomenetelmänä omassa lääkärintyössään.


title: Manhunt 2

text: Manhunt 2 on Rockstar Gamesin vuonna 2007 julkaisema jatko-osa "Manhunt"-pelille. Peli on julkaistu Microsoft Windowsille, PlayStation 2:lle, PlayStation Portablelle ja Wiille.


title: Manhunt 2

text: Peli valmistui vuonna 2007, mutta ikärajavalvojat asettivan sen kieltoon liian väkivaltaisuuden vuoksi. Yli kymmenen leikkauksen jälkeen peli tuli myyntiin syksyllä 2008. Peli on edelleen kielletty Isossa-Britanniassa. Pelin ikäraja on 18 vuotta.


title: Manhunt 2

text: Pelin uudistuksia on fanien vaatimat ympäristötapot, ja nyt myös ampuma-aseilla voi tehdä teloituksia.


title: Manhunt 2

text: Ukkosmyrsky saa Dixmorin mielisairaalan turvajärjestelmän pois päältä, jolloin vankisellien ovet aukeavat ja vangit hyökkäävät hoitajien kimppuun. Vangit Daniel Lamb ja Leo Kasper onnistuvat pakenemaan laitoksesta. Amnesiasta kärsivä Daniel ei muista menneisyyttään tai sitä, kuinka hän joutui laitokseen. Leon ohjaamana Daniel löytää vanhan asuntonsa ja lääkkeen, jonka Leo sanoo Danielin jättäneen itselleen jos hän unohtaisi menneisyytensä. Lääke saa Danielin muistamaan välähdyksiä menneisyydestään. Daniel ja Leo lähtevät selvittämään Danielin menneisyyttä samalla kun palkkionmetsästäjät ja mysteerisen organisaation, ”Projektin”, agentit jahtaavat heitä.


title: Manhunt 2

text: Daniel saa tietää olleensa huipputiedemies, joka on työskennellyt salaisessa ”Pickman-projektissa”. Kyseessä on hallituksen rahoittama aseohjelma, johon kuului aivopesua ja mielenhallintatekniikkaa. Projektin päämäärä oli luoda täydellinen salamurhaaja, ja tuottaakseen tämän he loivat ”Pickmanin sillan”, aivoimplantin, joka sisälsi koulutetun salamurhaajan persoonallisuuden ja taidot ja joka pystyttäisiin aktivoimaan käskystä. Teoriassa kaksi persoonallisuutta pystyisivät olevaan henkilön mielessä tietämättä toisistaan. Ideana oli kauko-ohjata salamurhaaja tekemään tehtävänsä ja palata alkuperäiseen persoonaan jolla ei olisi muistia teoistaan, jolloin hän olisi immuuni kuulusteluissa.


title: Manhunt 2

text: Danielin yhdistettyä vihjeitä ja muistettua enemmän menneisyyttään, hän ja Leo päättävät etsiä tohtori Whyten, joka tutki projektia ja oli Danielin työtoveri. Ennen kuin he löytävät hänet, heidät tainnutetaan. Daniel herää Whyten huoneesta, jossa tämä kertoo Danielille totuuden. Kuusi vuotta aikaisemmin Daniel suostui itse koekaniiniksi projektiin, jotta voisi maksaa perheensä velat palkkiorahoilla. Kun implantti istutettiin Danieliin, se vioittui aiheuttaen dissosiatiivisen identiteettihäiriön, minkä seurauksena Daniel pystyi kommunikoimaan suoraan implantissa olleen persoonallisuuden kanssa, joka paljastui Leoksi. Whyte selittää Leon olevan vaarallisen epävakaa ja toimineen vastoin Danielin tahtoa alusta saakka. Leo istutti persoonallisuutensa Danielin persoonallisuuden tilalle saaden hänet tekemään tuhoa kaupungilla murhaten poliiseja ja projektin jäseniä, tuhoten projektin tiedot Danielista ja Leosta ja lopulta murhaten Danielin vaimon tarkoituksenaan saadan täysi hallinta Danielin mielestä heikentämällä tämän todellisuudentajua. Projekti kuitenkin sai lopulta Danielin/Leon kiinni pyyhkien tämän muistin, polttivat hänen kotinsa ja asettivat tämän mielisairaalaan, jossa he yrittivät tuloksetta tutkia implanttia ja korjata vian.


title: Manhunt 2

text: Kun Daniel hahmottaa totuuden, hän yrittää tuhota Leon lopullisesti. Hän päätyy syvään hypnoottiseen tilaan ja kohtaa Leon. Daniel onnistuu päästämään irti vaimonsa kuoleman aiheuttamasta syyllisyydestä ja tappaa Leon saaden mielensä hallintaansa. Myöhemmin Daniel herää autiolla tiellä muistinsa menettäneenä. Hän löytää kirjekuoren, jossa hänelle toivotetaan onnea ja kerrotaan osoite hänen uudelle asunnolleen. Hänen nimekseen kerrotaan David Joiner. Daniel alkaa kävellä kaupunkia kohti.


title: Manhunt 2

text: Pelin pahassa lopetuksessa Leo onnistuu saamaan Danielin mielen ja ruumiin täysin hallintaansa. Daniel palaa tajuihinsa sairaalassa, ja Whyte kertoo Danielin olleen kolme viikkoa tajuttomana. Whyte luulee puhuvansa Danielille ja kysyy onko tämä kunnossa, jolloin Daniel toteaa haluavansa palata työskentelemään sillan parissa. Daniel katsoo itseään peilistä ja näkee Leon hahmon katsovan häntä.


title: Kokkolan yhteislyseon lukio

text: Kokkolan yhteislyseon lukio on Kokkolan keskustassa sijaitseva yleislukio. Vuonna 1898 toimintansa aloittanut koulu on Keski-Pohjanmaan maakunnan vanhin suomenkielinen oppikoulu. Lukiossa opiskelee noin 335 oppilasta ja siellä työskentelee 30 opettajaa. Samassa rakennuksessa lukion kanssa toimii lukion aikuislinja sekä perusasteen 7.−9. luokkien opetusta antava Länsipuiston koulu.


title: Elis Manninen

text: Elis Olavi Carolus Manninen (18. helmikuuta 1909 Liperi – 21. helmikuuta 1997 Helsinki) oli suomalainen sosialidemokraattien kansanedustajana 1960-luvulla toiminut rovasti.


title: Elis Manninen

text: Mannisen vanhemmat olivat kirkkoherra Salomon Manninen ja Roosa Aleksandra Päivinen. Hän pääsi ylioppilaaksi 1927, suoritti teologian erotutkinnon 1931, sai pappisvihkimyksen samana vuonna sekä suoritti vielä pastoraalitutkinnon 1933.


title: Elis Manninen

text: Manninen oli ylimääräisenä pappina Lumivaarassa 1932–1933, Viipurin tuomiokirkkoseurakunnan II vt. kappalaisena ja esikaupunkipappina 1933–1936 sekä Joensuun seurakunnan komministerinä 1936–1967. Hän oli myös Joensuun yhteiskoulun uskonnon ja kirkkohistorian opettajana 1936–1958 ja Kontiolahden varuskunnan pastorina 1948–1953. Viimeksi Manninen toimi Kuoppakankaan yhteiskoulun uskonnon ja psykologian lehtorina Varkaudessa 1967–1969 ja pappina Ruotsissa Håbolissa, Nössemarkissa sekä Karlskogassa 1969–1978. Manninen sai rovastin arvonimen 1966.


title: Elis Manninen

text: Manninen oli SDP:n kansanedustajana 1958–1966 edustaen 1958–1962 Kuopion läänin itäistä vaalipiiriä ja 1962–1966 Pohjois-Karjalan läänin vaalipiiriä. Hän oli presidentin valitsijamiehenä vuosien 1956 ja 1962 presidentinvaaleissa ja kuului Joensuun kaupunginvaltuustoon. Manninen kuului "Kristillisten sosialidemokraattien liiton" liittotoimikuntaan ja liiton Pohjois-Karjalan valtuuskuntaan.


title: Elis Manninen

text: Elis Manninen oli naimisissa vuodesta 1937 Elisabet Budnikin kanssa. He saivat viisi lasta: Samuli, Pekka, Pulmu, Eljas Sini Manninen.


title: Hannes Tauriainen

text: Hannes Tauriainen (17. maaliskuuta 1909 Suomussalmi – 29. elokuuta 1971 Suomussalmi) oli Suomen kansan demokraattisen liiton kansanedustajana lähes 20 vuotta toiminut kainuulainen pienviljelijä. Tauriainen oli myös kotikuntansa Suomussalmen kunnanvaltuuston jäsen ja kunnanhallituksen puheenjohtaja.


title: Hannes Tauriainen

text: Tauriaisen vanhemmat olivat maanviljelijä Lauri Tauriainen ja Amanda Juntunen.


title: Hannes Tauriainen

text: Sotilaspoliisit pidättivät Hannes Tauriaisen talvisodan alettua. Hänet tuomittiin seitsemäksi vuodeksi vankeuteen maanpetturuudesta.


title: Hannes Tauriainen

text: Tauriainen oli SKDL:n kansanedustajana 1948–1966 Oulun läänin vaalipiiristä. Presidentin valitsijamieheksi hänet valittiin vaaleissa 1950, 1956 ja 1962. Tauriainen oli SKDL:n liittoneuvoston varapuheenjohtaja ja puheenjohtaja. Tauriainen kuului Maalaiskuntien liiton ja Pienviljelijäin liiton liittovaltuustoihin sekä Kainuun maakuntaliiton maakuntaneuvostoon.


title: Hannes Tauriainen

text: Hannes Tauriainen oli naimisissa 1937–1956 Lydia Kelan kanssa ja vuodesta 1959 Olga Margit Nurmisen kanssa.


title: Laura Brander-Wallin

text: Laura Irene Brander-Wallin (5. huhtikuuta 1909 Pori – 1. tammikuuta 1994 Pori) oli sosialidemokraattien ja vähän aikaa myös TPSL:n kansanedustajana toiminut porilainen ompelija ja toiminnanjohtaja.


title: Laura Brander-Wallin

text: Brander-Wallinin vanhemmat olivat metallimies Isak Brander ja Amanda Josefiina From. Hän kävi kansakoulun ja suoritti 1924 tyttöjen ammattikoulun sekä 1942 Työväen akatemian. Brander-Wallin toimi Porissa työnjohtajana ja ompelualan yrittäjänä vuoteen 1948 saakka. Hän oli sitten Porin sos.dem. kunnallisjärjestön sihteerinä, kurssiohjaajana ja lomahuollon toiminnanjohtajana.


title: Laura Brander-Wallin

text: Brander-Wallin oli SDP:n kansanedustajana 1948–1958 edustaen Turun läänin pohjoista vaalipiiriä. Helmikuussa 1962 hän oli vielä 10 päivän ajan TPSL:n kansanedustajana tultuaan eduskuntaan SDP:n Pentti Niemen paikalle. Brander-Wallin oli presidentin valitsijamiehenä vuosien 1950 ja 1956 presidentinvaaleissa. Hän kuului myös Porin kaupunginvaltuustoon. Brander-Wallin oli jäsenenä muun muassa Käsi- ja pienteollisuuden neuvottelukunnassa, Sosialidemokraattisen naisliiton ja raittiusliiton liittotoimikunnissa sekä Ensi Kotien liiton liittotoimikunnassa.


title: Laura Brander-Wallin

text: Laura Brander-Wallin oli naimisissa vuodesta 1947 Vieno Olavi Wallinin kanssa.


title: Saint Ann

text: Saint Ann on kunta Jamaikan pohjoisrannikolla. Se sijaitsee Middelsexin maakunnassa ja on pinta-alaltaan maan suurin. Saint Ann on tunnettu reggae-laulaja Bob Marleyn synnyinpaikkana.


title: Saint Ann

text: Saint Annin suurin taajama ja hallinnollinen keskus on 13 000 asukkaan Saint Ann’s Bay. Muita taajamia ovat Moneague, Claremont, Ocho Rios, Browns Town, Steawart Town ja Runaway Bay.


title: Eino Lottanen

text: Eino Henrik Lottanen (29. kesäkuuta 1909 Antrea – 25. huhtikuuta 1995 Hämeenlinna) oli keskustapuolueen kansanedustajana toiminut suomalainen agrologi, viljelypäällikkö ja maanviljelijä.


title: Eino Lottanen

text: Lottasen vanhemmat olivat arentilainen Juhkom (Joakim) Lottanen ja Maria Sofia Putkonen. Hän kävi kansakoulun ja suoritti sitten 1932 maamieskoulun ja 1934 maamiesopiston.


title: Eino Lottanen

text: Lottanen toimi Viipurin läänin maanviljelysseuran maatalousneuvojana Räisälässä 1935–1936, Itä-Suomen raakasokeritehtaan piirikonsulenttina Antreassa 1937–1939 ja Salossa toimineen Suomen raakasokeritehtaan piirikonsulenttina 1940–1941. Sotavuosina hän oli Antrean kunnan työvoimapäällikkönä 1943-1944 ja sodan päätyttyä 92. maanlunastuslautakunnan agronomijäsenenä 1945–1947. Lottanen oli sitten Turengin sokeritehdas oy:n palveluksessa piirikonsulenttina 1948–1950 ja viljelypäällikkönä 1951–1976. Lottanen viljeli myös omaa maatilaansa Vanajassa vuodesta 1948. Hän sai maanviljelysneuvoksen arvon 1979.


title: Eino Lottanen

text: Lottanen oli kansanedustajana 1966-1975 edustaen Hämeen läänin eteläistä vaalipiiriä. Hän oli presidentin valitsijamiehenä vuosien 1962 ja 1968 presidentinvaaleissa ja hän kuului myös Vanajan kunnanvaltuustoon ja Hämeenlinnan kaupunginvaltuustoon. Lottanen oli jäsenenä Rikkihappo Oy:n ja Sanomalehti Suomenmaan hallintoneuvostoissa sekä Alkio-opiston johtokunnassa. Hän oli myös Kemira Oy:n tilintarkastajana.


title: Eino Lottanen

text: Eino Lottanen oli naimisissa vuodesta 1936 Elsa Inkeri Olkinuoran kanssa.


title: Yrjö Sinkkonen

text: Yrjö Sinkkonen (9. heinäkuuta 1909 Parikkala – 5. lokakuuta 1972 Savonlinna) oli maalaisliiton ja keskustapuolueen kansanedustajana toiminut eteläkarjalainen maanviljelijä.


title: Yrjö Sinkkonen

text: Sinkkosen vanhemmat olivat maanviljelijä Matti Juhana Sinkkonen ja Ester Sofia Soikkeli. Hän kävi kansakoulun ja toimi sitten maanviljelijänä Parikkalassa. Sinkkonen sai kunnallisneuvoksen arvon 1964.


title: Yrjö Sinkkonen

text: Sinkkonen oli kansanedustajana 1954–1962 ja uudelleen 1966–1972 edustaen Kymen läänin vaalipiiriä. Hän oli presidentin valitsijamiehenä vuosien 1956, 1962 ja 1968 presidentinvaaleissa. Sinkkonen kuului Parikkalan kunnanvaltuustoon ja hän oli Parikkalan kunnanhallituksen puheenjohtajana. Hän oli muun muassa Keskustapuolueen Karjalan piirin puheenjohtaja, Etelä-Karjalan maanviljelysseuran puheenjohtaja, MTK:n valtuuskunnan varapuheenjohtaja sekä MTK:n tilintarkastaja.


title: Suomen poliittinen historia 1809–2009

text: Suomen poliittinen historia 1809–2009 on Suomen poliittista historiaa vuoden 1809 Porvoon valtiopäivistä nykypäivään käsittelevä kirja. Sen ovat kirjoittaneet professorit Osmo Jussila, Seppo Hentilä ja Jukka Nevakivi, joiden kolmesta itsenäisestä artikkelista teos koostuu.


title: Suomen poliittinen historia 1809–2009

text: Kirja on suunniteltu yleisoppikirjaksi yliopistoihin, ja se on vuoteen 2007 mennessä ilmestynyt kymmenellä kielellä. Ensimmäinen painos teoksesta ilmestyi 1995 nimellä Suomen poliittinen historia 1809–1995, ja siitä on otettu 6 päivitettyä painosta, joista viimeisin päättyy vuoteen 2009. Se on ollut sekä Helsingin että Turun yliopiston poliittisen historian laitoksen pääsykoekirjana.


title: Väinö Tikkaoja

text: Väinö Iisakki Tikkaoja (26. syyskuuta 1909 Seinäjoki – 30. tammikuuta 1964 Seinäjoki) oli sosialidemokraattien kansanedustajana toiminut eteläpohjalainen aluetarkastaja.


title: Väinö Tikkaoja

text: Tikkaojan vanhemmat olivat pienviljelijä Iisakki Tikkaoja ja Maria Sofia Marjomäki. Hän kävi kansakoulun ja työskenteli sitten maa- ja sekatyömiehenä Ilmajoella vuoteen 1936 saakka. Tikkaoja oli sitten Kansa-yhtiöitten palveluksessa matka-asiamiehenä 1936–1940 sekä aluetarkastajana Ilmajoella 1945–1951. Vuosina 1951–1957 Tikkaoja toimi lautamiehenä.


title: Väinö Tikkaoja

text: Tikkaoja oli kansanedustajana 1951–1964 edustaen Vaasan läänin eteläistä vaalipiiriä 1951–1962 ja Vaasan läänin vaalipiiriä 1962–1964. Hän kuoli kesken edustajakautensa tammikuussa 1964 ja hänen tilalleen eduskuntaan tuli SDP:n Akseli Rodén. Tikkaoja oli presidentin valitsijamiehenä vuosien 1950, 1956 ja 1962 presidentinvaaleissa ja hän oli myös Ilmajoen kunnanvaltuuston varapuheenjohtajana. Tikkaoja oli Valtion margariinitehtaan johtokunnan ja "Etelä-Pohjanmaan korkeakouluyhdistyksen" valtuuston varapuheenjohtaja. Hän kuului muun muassa Etelä-Pohjanmaan seutukaavaliiton liittohallitukseen, Maaseudun teollistamisliiton hallitukseen ja Säästöpankkiliiton valtuuskuntaan.


title: Väinö Tikkaoja

text: Väinö Tikkaoja oli naimisissa vuodesta 1936 Helvi Matilda Ritolan kanssa.


title: Money Is Still a Major Issue

text: Money Is Still a Major Issue on Pitbullin remix-albumi, joka julkaistiin 15. marraskuuta 2005.


title: Money Is Still a Major Issue

text: Albumi debytoi Yhdysvalloissa Billboard 200 -listan sijalla 25.


title: Juho Kankkunen

text: Juho Kankkunen (11. tammikuuta 1860 Kitee – 9. heinäkuuta 1926 Kitee) oli maalaisliiton kansanedustajana 1920-luvulla toiminut kiteeläinen maanviljelijä.


title: Juho Kankkunen

text: Kankkusen vanhemmat olivat maanviljelijä Heikki Kankkunen ja Anna Suomalainen. Hän toimi maanviljelijänä Kiteellä ja oli 27 vuoden ajan Kiteen lainajyvästön hoitajana ja 12 vuoden ajan Kiteen kunnalliskassojen hoitajana. Kankkunen toimi myös kolmen vakuutusyhtiön asiamiehenä kotipitäjässään.


title: Juho Kankkunen

text: Kankkunen oli kansanedustajana 1922–1924 edustaen Kuopion läänin itäistä vaalipiiriä. Hän oli Kiteen kunnan esimiehenä ja kunnanvaltuuston puheenjohtajana.


title: Juho Kankkunen

text: Juho Kankkunen oli naimisissa vuodesta 1882 Iida Hurskaisen kanssa. Heidän poikansa oli kansanedustaja Pekka Kankkunen.


title: Syyskuu (yhtye)

text: Syyskuu oli 1980-luvun alkupuolella toiminut suomalainen post-punk ja goottirockyhtye. Se levytti Rami Kuusisen ja Miettisen Kumibeat-levy-yhtiölle yhden singlen ja albumin. Syyskuu oli ensimmäisiä suomalaisia goottirokkia soittaneita yhtyeitä.


title: M.I.A.M.I.

text: M.I.A.M.I. (akronyymi sanoista Money Is A Major Issue) on rap-artisti Pitbullin debyyttialbumi, joka julkaistiin vuonna 2004. 11. syyskuuta albumi nousi Billboard 200 -listan sijalle 14.


title: Luettelo niemimaista

text: Tämä on luettelo maailman niemimaista maanosittain järjestettynä.


title: City

text: City [siti] tarkoittaa kaupunkia tai kaupungin pankki- ja liikekeskusta. Sanalla voidaan viitata lisäksi ainakin seuraaviin asioihin:


title: Shock Value II

text: Timbaland Presents Shock Value II on hip hop -artisti/tuottaja Timbalandin kolmas studioalbumi. Albumi julkaistiin 2. joulukuuta 2009.


title: Mattimeo

text: Mattimeo on englantilaisen fantasiakirjailijan Brian Jacquesin Redwallin taru -kirjasarjan kolmas osa. Se julkaistiin suomeksi vuonna 1999.


title: Mattimeo

text: On kulunut kahdeksan vuotta Myöhäisen ruusun kesän suuresta sodasta ja Redwallin luostarissa vallitsee rauha. Luostarin asukkaat valmistautuvat juhannusjuhliin, mutta Redwallin soturin Matiaksen ja hänen vaimonsa Ruiskaunokin poika Mattimeo (oikealta nimeltään Matias Metusalem Mortimer) aiheuttaa hankaluuksia keppostelemalla ystäviensä kanssa ja tappelemalla luostarin uuden asukkaan Vinku-nimisen hiiren kanssa. Kukaan ei osaa aavistakaan, että Vinku on oikeasti rotta, joka toimii ilkeän ketun Slagar Julman vakoojana. Slagar Julma orjakauppiasjoukkoineen vannoo kostoa Redwallin luostarille ja eritoten soturi Matiakselle.


title: Mattimeo

text: Kesken juhannusjuhlien Slagar Julma joukkoineen pyytää päästä sisään luostariin, naamioituneina kierteleviksi komenjanttareiksi. Luostarin asukkaat suostuvat ja ketun hilleri-, lumikko- ja kärppäapurit järjestävät sirkusesityksen, jonka aikana Slagar myrkyttää asukkaiden juomat ja huumaa heidät. Sitten hän sieppaa luostarin nuoret: Mattimeon, Kirkonhiirien kaksoset Tessin ja Timin, Siiri Vesimyyrän ja Ville Oravan.


title: Mattimeo

text: Herätessään seuraavana aamuna sateeseen luostarin asukkaat saavat selville, mitä on tapahtunut. Tapauksella oli kolme silminnäkijää: rouva Vesimyyrä, luostarin kokki munkki Hugo sekä Timin ja Tessin isä, John Kirkonhiiri. Rouva Vesimyyrä ja Hugo löydetään kuolleena, mutta herra Kirkonhiiri on vielä ihmeenkaupalla elossa ja hänet kiidätetään sairastuvalle. Siellä hän kertoo huonot uutiset Matiakselle. Ystäviensä hautajaisten jälkeen, Matias, Basil Hirvi-Jänis ja Villen Oravan äiti Jess lähtevät jäljittämään lapsensa ryöstäjiä.


title: Mattimeo

text: Siepatut nuoret heräävät sidottuina Pyhän Ninian kirkosta, jossa he tapaavat nuoren mäyräneito Auman. Orjakaravaani lähtee pian liikkeelle, koska Slagar haluaa karistaa mahdolliset takaa-ajajat kannoiltaan.


title: Mattimeo

text: Matias, Basil ja Jess löytävät orjakaravaanin käyttämät vaunut ja törmäävät orpoon Veitikka- nimiseen saukonpoikaseen, joka kertoo heille arvokkaita tietoja. Veitikka anoo päästä mukaan etsintäretkelle ja kolmikko suostuu, joskin hiukan vastahakoisesti.


title: Mattimeo

text: Redwallin luostarissa apotti Mordalfus näkee kummallisen unen, jossa käsketään etsimään "pikkuväkeä". Arvoitus johtaa luostarin kellariin, josta myyrien avustuksella luostarin asukkaat löytävät Redwallin luostarin perustuskiven ja ensimmäisen abbedissan Germainen haudan. Haudasta he löytävät mystisen kivilaatan, jossa on kummallista kirjoitusta. Kirjoitus paljastuu Hiirikodon, kaukana etelässä sijainneen luostarin, kirjoitukseksi, jota osaa tulkita vain yksi henkilö koko luostarissa: John Kirkonhiiri. Hän tulkitsee kivilaatan arvoituksellisen viestin. Viestin avulla selviää, että luostarin katolla on varislinnun patsas, jonka juureen on kaiverrettu runo. Runo toimii karttana, josta luostarin asukkaat luulevat olevan apua Matiakselle, Basilille ja Jessille. He lähettävät varpuset kuningattarensa Sotanokan johdolla etsimään kolmikkoa viedäkseen viestin heille.


title: Mattimeo

text: Orjakaravaani pysähtyessä lepäämään eräänä iltana, Mattimeo viedään Slagarin eteen. Kettu paljastaa nuorelle hiirelle todellisen henkilöllisyytensä. Slagar on oikeasti Kanakoira, parantaja Selan poika. Hänet ja hänen äitinsä Ruoska-Cluny määräsi tapettavaksi petoksesta, mutta Kanakoira selviytyi, koska luostarilaiset ottivat hänet hoiviinsa. Paetessaan Redwallista, hän tappoi vanhan portinvartijan Metusalemin ja Constance-mäyrä kellarinvartijasiili Ambrosen kanssa ajoi kettua takaa, mutta Kanakoira piiloutui. Tietämättään Kanakoira oli piiloutunut kyykäärme Asmoudeuksen koloon ja käärme puri häntä kasvoihin. Slagar paljastaa naamion peittämät kasvonsa kauhistuneelle Mattimeolle ja vannoo kostonsa olevansa täydellinen.


title: Mattimeo

text: Myöhemmin siepatut nuoret tapaavat nuoren Jussi-siilin. He yrittävät paeta, huolimatta Slagarin uhkauksesta tappaa jokainen karkuri. Nuoret lähes onnistuvat, mutta Slagar järjestää heidän vanhempansa ansaan ja näin houkuttelee nuoret piilostaan kaapatakseen heidät uudelleen. Etsijät, Matias, Basil, Jess, Veitikka sekä Auman isä Kirves-Orlando ja Jussin isä Jahvetti Kantolainen jäävät tukahduttavaan luolaan ansaan, mutta Possu (Päästäisten Oma Sammalkukkametsän Sissiunioni) auttaa heidät pulasta. Heidän johtajansa Log-a-Log lupaa auttaa ystäviään ja joukkio jatkaa taka-ajoaan, mutta joutuu väijytykseen. Aivan viime hetkellä Sotanokka varpusineen saapuu apuun, mutta kuningatar saa surmansa taistelussa.


title: Mattimeo

text: Tällä välin Redwallin luostari on vaikeuksissa: pohjoisen pelätty korppikenraali Rautanokka varisarmeijoineen on ottanut tilaisuudesta vaarin ja hyökkää luostariin. Hän ahdistaa asukkaat Luolakoloon ja sieppaa Ruiskaunokin, rouva Kirkonhiiren ja vesimyyräpienokaisen Rollo. Neuvokkaat redwallilaiset tekevät vastaiskun ja ottavat taasen panttivangiksi Rautanokan kolme omaa sotilasta. Ruiskaunokki saa idean soturi Martinin haamusta, joka kummittelisi ja pelottelisi Rautanokan joukkoja. Juoni osoittautuu menestykseksi, mutta siitä huolimatta Rautanokan onnistuu lähes vallata Redwallin luostari. Salama Haarahaukka, redwallilaisten hoitama haavoittunut haukka pelastaa luostarin tappamalla korppikenraalin ja loput taistelusta selvinneet häädetään Sammalkukkametsästä.


title: Mattimeo

text: Etsijät saavuttavat monien vaikeuksien kautta määränpäänsä: Malkarissin kuningaskunnan, jolle nuoret on viety orjiksi. He taistelivat Malkarissin suurta mustakaapurotta-armeijaan vastaan ja Log-a-Log kuolee taistelussa saamaan haavaan. Maanalainen valtakunta romahtaa, mutta nuoret vanhempineen pakenevat ajoissa. Myös Slagar selviää kamppailusta hengissä, mutta saa lopulta surmansa pudotessaan vanhaan kaivoon. Palatessaan takaisin luostariin, kotiinpalaajille järjestetään suuret juhlat.


title: Mattimeo

text: Viimeisessä luvussa kerrotaan, että vuosia myöhemmin Mattimeo ja Tess menevät naimisiin ja saavat pojan, jonka nimeksi tulee Martin II. Basil adoptoi Veitikan ja Timistä tulee luostarin kronikoitsija eläkkeelle jääneen isänsä tilalle.


title: Jami Gertz

text: Jami Beth Gertz (s. 28. lokakuuta 1965 Chicago, Illinois, Yhdysvallat) on yhdysvaltalainen näyttelijä. Hänet tunnetaan muun muassa televisiosarjoista "Ally McBeal", "Yhä vedossa", "Teho-osasto", "Dream On", "Seinfeld" ja "The Facts of Life". Hän on näytellyt myös useissa elokuvarooleissa.Jami Getrz on naimisissa Tony Resslerin kanssa, avioliittoon heidät vihittiin 16. kesäkuuta 1989. Heillä on kolme lasta, joista kaikki ovat poikia. Oliver Jordan (s. 6. toukokuuta 1992), Nicholas Simon (s. 17. helmikuuta 1995) ja Theo (s. 1998).


title: Laurent Banide

text: Laurent Banide (s. 26. tammikuuta 1968) on ranskalainen jalkapallovalmentaja ja entinen puolustaja. Kesästä 2017 lähtien hän on toiminut qatarilaisen Al-Khorin päävalmentajana.


title: Laurent Banide

text: AS Monacon juniorijoukkueessa pelanneen Baniden peliura jäi varsin vaatimattomaksi ja hän edusti ammattilaistasolla vain Olympique de Marseillea 1980-luvun lopulla.


title: Laurent Banide

text: Banide seurasi isänsä Gérardin jalanjälkiä valmennusuralle aloittaen 1993 AS Monacon "Centre de Formation"issa. Hän työskenteli seuran valmennuskeskuksessa 12 vuoden ajan, kunnes hän lokakuussa 2005 nousi Francesco Guidolinin apuvalmentajaksi. Hän jatkoi apuvalmentajana myös László Bölönin tultua seuran peräsimeen 2006.


title: Laurent Banide

text: Bölöni sai potkut lokakuussa 2006 kehnosti alkaneen kauden vuoksi ja Banide nousi AS Monacon päävalmentajaksi. Baniden pesti Monaco-luotsina jäi kuitenkin kehnohkon menestyksen vuoksi lyhyeksi ja kauden 2006/07 jälkeen hän sai jättää tehtävänsä.


title: Laurent Banide

text: Tammikuussa 2008 Banide jatkoi valmennusuraansa qatarilaisessa Umm-Salalissa, jonka hän johdatti kauden päätteeksi Qatarin Cupin voittajaksi. Kausi 2008/09 alkoi kuitenkin huonosti ja Banide sai potkut marraskuussa 2008.


title: Laurent Banide

text: Helmikuussa 2010 Banide siirtyi Al-Nasrin päävalmentajaksi. Pesti päättyi kuitenkin potkuihin jo samana vuonna.


title: Laurent Banide

text: Tammikuussa 2011 Banide palasi AS Monacon päävalmentajaksi. Tavoitteena oli nostaa seura pois liigan putoamiskamppailusta. Banide saikin Monacon peliin uutta ryhtiä, mutta lopulta se ei riittänyt. Seura taisteli viimeiselle kierrokselle saakka sarjapaikastaan, mutta 0–2 kotitappio Olympique Lyonnais'lle sinetöi putoamisen 34 liigavuoden jälkeen. Kesällä 2011 Monaco menetti useita tärkeistä pelaajistaan pääsarjaseuroille ja Baniden lähtökohdat kauteen 2011/12 eivät olleet parhaat mahdollisesti. Monacon kausi alkoikin surkeasti ja Banide onnistui voittamaan joukkueensa kanssa vain yhden ottelun, kunnes sai potkut 12. syyskuuta.


title: Laurent Banide

text: Tammikuun alussa 2012 Banidesta tuli qatarilaisseura Al Kharitiyathin päävalmentaja. Hän jätti tehtävänsä kauden jälkeen ja siirtyi joulukuussa 2012 Al Dhafra Clubin päävalmentajaksi. Toukokuussa 2013 hän siirtyi Arabiemiraatteihin Al-Waslin päävalmentajaksi. Baniden pesti päättyi potkuihin jo marraskuussa 2013.


title: Laurent Banide

text: Kesällä 2017 Banide palasi valmennustehtäviin qatarilaisen Al-Khorin päävalmentajana.


title: Parjakanneva

text: Parjakanneva on suoalue Kauhajoella, kirkonkylän ja Päntäneen kylän välillä, Päntäneenjokilaakson pohjoispäässä. Lännessä suo rajoittuu Päntäneenjokeen.


title: Parjakanneva

text: Kauhajoen kapinan aikana, yöllä 8.–9. heinäkuuta 1808 Parjakannevalla käytiin lyhyt laukaustenvaihto pohjalaisten talonpoikien ja venäläisten välillä. Venäläinen kuormasto oli tulossa Karijoen suunnasta kohti Kauhajokea, jonka vuoksi talonpojat menivät tuhoamaan Parjakannevalla sijaitsevan sillan ja jäivät sinne myös odottamaan kuormastoa. Kahakka päättyi talonpoikien pakenemiseen paikalta.


title: Parjakanneva

text: Suolla käytiin yöllä 28.–29. heinäkuuta 1808 Suomen sotaan kuuluva Parjakannevan taistelu. Taistelu päättyi Ruotsin perääntymiseen.


title: Parjakanneva

text: l


title: Bosnianmänty

text: Bosnianmänty eli harmaarunkomänty ("Pinus heldreichii", vanh. "Pinus leucodermis") on mäntyjen sukuun ja mäntykasvien heimoon kuuluva puu.


title: Bosnianmänty

text: Bosnianmänty kasvaa 25–35 metriä korkeaksi. Sen runko on nimensä mukaisesti väriltään harmaa. Neulaset ovat 5–10 cm pitkiä, ja kasvavat kaksittain. Kävyt ovat 5–9 cm pitkiä, kellanruskeita, ja kasvavat joko yksittäin tai 2–3 kävyn ryhmissä.


title: Bosnianmänty

text: Bosnianmäntyä tavataan Albanian, Bulgarian, Kreikan ja entisen Jugoslavian alueella sekä Italian eteläosissa. Metsäntutkimuslaitos kokeili bosnianmännyn kasvattamista Suomessa Punkaharjulla, mutta koko koeala tuhoutui.


title: Bosnianmänty

text: Euroopan vanhin tunnettu puu on Manner-Kreikan Pindos-vuoristossa oleva bosnianmänty, jonka on todettu olevan ainakin 1075 vuoden ikäinen (tilanne 2016).


title: Søren Hyldgaard

text: Søren Hyldgaard (6. elokuuta 1962 Kööpenhamina – 7. toukokuuta 2018) oli tanskalainen elokuvasäveltäjä. Hän on tehnyt musiikkia muun muassa suomalaiseen elokuvaan "Poika ja ilves" ja tanskalaiseen elokuvaan "Eye of the Eagle".


title: Petchtai Wongkamlao

text: Petchtai Wongkamlao (s. 1965 Yasothon, Thaimaa) on thaimaalainen näyttelijä ja ohjaaja. Hänet tunnetaan mm. elokuvista "" (2003), "Midnight My Love" (2005), "Honour of the dragon" (2005), "Ghost Variety" (2005) ja "The Odd Couple" (2007).


title: Tarrakuva

text: Tarrakuva oli Kurikassa kesällä 1996 perustettu suomirockyhtye. Saman vuoden syksyllä Tarrakuva voitti rockin SM-kilpailut Tampereella. Yhtyeen ensimmäinen julkaisu oli Levy-yhtiön vuonna 1997 julkaisema split-EP, jolla oli kaksi Tarrakuvan ja kaksi Tre Molosin kappaletta. Tämän jälkeen yhtye solmi levytyssopimksen Spinefarm Recordsin kanssa, jonka Ranka Recordings -alamerkillä siltä ilmestyi kaksi singleä ja kaksi albumia.


title: Tarrakuva

text: Yhtyeen kokoonpanon muodostivat Janne (laulu), Jari (kitara, urut, laulu), Juniori (kitara, urut, laulu), Ykke (basso) ja Jussi (rummut). Raketilla vierailevina soittajina olivat Jani Viitanen ja Frogley, Turistilla Jaan Wessman.


title: Jean Petit

text: Jean Petit (s. 25. syyskuuta 1949) on ranskalainen jalkapallovalmentaja ja entinen keskikenttäpelaaja. Syyskuusta 2011 lähtien hän on toiminut AS Monacon apuvalmentajana.


title: Jean Petit

text: Petit pelasi juniorina Toulouse FC:n ja Luchonin juniorijoukkueissa. 1969 hän siirtyi ammattilaiseksi AS Monacoon. Hän edusti ruhtinaskuntalaisseuraa kaikkiaan 13 kauden ajan pelaten seuran paidassa peräti 428 liigaottelua. Petit'n aikana Monaco juhli Ranskan mestaruutta kaudella 1977/78 ja Coupe de Francen voittoa kaudella 1979/80. Hän lopetti pitkän uransa Monacossa kauden 1981/82 jälkeen.


title: Jean Petit

text: Ranskan maajoukkueessa Petit pelasi 12 maaottelua. Hän oli mukana Michel Hidalgon MM-ryhmässä 1978, mutta pelasi vain yhden ottelun kisoissa. Peliuransa jälkeen Petit on toiminut valmentajana AS Monacon organisaatiossa. Hän nousi Monacon väliaikaiseksi päävalmentajaksi syksyllä 1994 Arsène Wengerin potkujen jälkeen. Hän teki kuitenkin pian tilaa Jean-Luc Ettorille.


title: Jean Petit

text: Vuonna 2001 Petit palasi valmennustehtäviin nousten Monaco-luotsi Didier Deschampsin apuvalmentajaksi. Yhdessä Deschampsin kanssa hän luotsasi Monacon Mestarien liigan finaaliin kaudella 2003/04. Deschampsin jätettyä tehtävänsä syyskuussa 2005 Petit toimi lyhyen aikaa Monacon päävalmentajana.


title: Jean Petit

text: Kesällä 2007 Petit palasi jälleen valmennustehtäviin, kun seuran uudeksi päävalmentajaksi nimetty Ricardo nosti Petit'n apuvalmentajakseen. Hän toimi tehtävässä vuoteen 2009 saakka.


title: Jean Petit

text: Syyskuussa 2011 Petit palasi jälleen Monacon apuvalmentajaksi, kun hänestä tuli Laurent Baniden korvanneen italialainen Marco Simonen aisapari.


title: Whenever You Need Me

text: Whenever You Need Me on tanskalaisen dance-musiikkiyhtyeen Infernalin toinen single levyltä Electric Cabaret.


title: Whenever You Need Me

text: Yhtye julkaisi 1. elokuuta kotisivuillensa rekisteröityneille käyttäjille kaksiminuuttisen näytteen kappaleesta ennen sen virallista julkaisua radioasemille. Kappale myi myöhemmin kultaa Tanskassa.Kappaleen musiikkivideo kuvattiin New Yorkissa vuonna 2008. Videon ohjasi Loic Maes, joka on myös ohjannut Infernalin aikaisemmat videot Ten Miles, I Won't Be Crying ja Downtown Boys.


title: Electric Light

text: Electric Light on tanskalaisen dance-musiikkiyhtyeen Infernalin kolmas single levyltä Electric Cabaret. Electric Light on yhtyeen ensimmäinen single, joka julkaistiin maailmanlaajuisesti. Videon on ohjannut monia muita Infernalin musiikkivideoita ohjannut Loic Maes. Musiikkivideo sijoittuu pääasiassa elintarvikekauppaan.


title: Neuvostoliiton 13. armeija

text: Neuvostoliiton 13. armeija oli Neuvostoliiton puna-armeijan sotatoimiyhtymä, joka perustettiin ensimmäisen kerran jo Venäjän sisällissodan aikana ja se perustettiin uudelleen kesällä 1941. Yhtymän perinteitä jatkaa Ukrainan XIII armeijakunta.


title: Neuvostoliiton 13. armeija

text: Puna-armeijan yhtymien komentajia vaihdettiin perustettaessa Luoteen rintama, jonka komentajaksi nimitettiin 1. luokan armeijankomentaja Semjon Timošenko. Samassa yhteydessä Karjalankannaksella toiminut 7. armeija jaettiin kahtia joukkojen suuren määrän vuoksi. 7. armeija jatkoi Länsi-Kannaksella ja Itä-Kannakselle perustettiin 4. joulukuuta 1939 uusi 7. armeijan oikea ryhmä tai Gröndahlin operaatioryhmä, jonka komentajaksi määrättiin suomalaissyntyinen armeijakunnankomentaja Vladimir D. Grendahl (aik. Wladimir Gröndahl). Ryhmään kuuluivat 49. ja 150. jalkaväkidivisioona. Ryhmä oli Taipaleenjoella 4.-25. joulukuuta ja se nimettiin 26. joulukuuta Stavkan (Pääsotaneuvosto) antamalla käskyllä numero 0691 13. armeijaksi, jonka komennossa oli 2. luokan armeijankomentajaksi ylennetty Grendahl. Armeijaan oli liitetty 4., 49., 150. ja 142. jalkaväkidivisioonat, 116. haupitsirykmentti, 311. kanuunarykmentti, 39. erillinen panssariprikaati ja 204. panssaripataljoona. Armeija lakkautettiin 26. maaliskuuta annetun käskyn mukaisesti 5. huhtikuuta 1940.


title: Neuvostoliiton 13. armeija

text: Armeija perustettiin kesäkuussa 1941 läntisen erityissotilaspiirin alueella, jolloin siihen liitettiin erilaisia yhtymiä. Perustamisen ollessa vielä kesken hyökkäsi Saksa Neuvostoliittoon ja armeijaan kuului yksi jalkaväkiarmeijakunta sekä yksi erillinen jalkaväkidivisioona. Armeija osallistui Minskin, Smolenskin, Orelin ja Brjanskin taisteluihin. Vuonna 1943 se osallistui Kurskin taisteluun sekä Dneprin varren taisteluihin. Seuraavana vuonna armeija eteni Puolaan ja edelleen Berliiniin.


title: Tapani Erling

text: Tapani Erling (s. 22. lokakuuta 1945) on suomalainen kansantaloustieteilijä. Hän toimi Tullihallituksen pääjohtajana vuosina 1998–2012. Vuoden 2006 heinäkuussa Erling valittiin Maailman tullijärjestön puheenjohtajaksi.